cyanic-selkie/wikianc huggingface dataset:
ബാലേ ബാലേന്ദു
ചരണം 1
ശീലേ ! നനു രക്ഷിമ്പനു ജാഗേലേ ! പരമപാവനി ! സുഗുണജാലെ ! നതജന പരിപാലന ലോലേ! കനക മയ സചേലേ! കാലവൈരികിപ്രിയമൈന യില്ലാലവൈ യിന്ദു വെലിസിനംദുകു ശ്രീ ലളിതേ! നീ തനയുഡനി നനു കുശാലുഗാ പിലുവ്വലേനമ്മ (ബാലേ)
ചരണം 2
സാരേ! സകല നിഗമ വന സഞ്ചരേ! ചപല കോടിനിഭ ശരീരേ ! ദേവതാങഗനാ പരിവാരേ! പാമരജന ദൂരേ ! കീരവാണി ശ്രീ പഞ്ചനദപുര വിഹാരിവൈ വെലസിനംദു കിക നാനേര കോടുലനെല്ല സഹിഞ്ചി ഗാരവിമ്പ വലേ നമ്മാ ശിവേ ! (ബാലേ)
ചരണം 3
രാമേ! പ്രണതാർതി ഹരാഭിരാമേ! ദേവകാമിനി ലലാമേ! ത്യാഗരാജ ഭജന സകാമേ ! ദുർജനഗണഭീമേ! നാമനസുന നീ ചരണമൂലസദാനേമമുതോപൂജജേസിതിനി; ശ്രീ രാമസോദരിവൈ വെലസിന ശ്രീ ശ്യാമളേ! ധർമസംവർധനി ! (ബാലേ)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:രീതിഗൗള രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
രമേഷ് കുറുപ്പ്
2018-ലെ ഫോക്‌ലോർ അക്കാദമിയുടെ യുവപ്രതിഭാ പുരസ്കാരം നേടിയ മുടിയേറ്റ് കലാകാരനാണ് രമേഷ് കുറുപ്പ്.
ജീവിതരേഖ
കാളിവേഷത്തിലും മുടിയേറ്റിലും കുലപതിയായി അറിയപ്പെടുന്ന കിഴക്കേ വാരാണാട്ട് നാരായണക്കുറുപ്പിന്റെ മകനാണ്. ആറ് വയസ് മുതൽ അച്ചന്റെ കൂടെ കളിയരങ്ങിൽ പോയി തുടങ്ങിയ രമേഷ് മുടിയേറ്റിലെ പ്രധാന വേഷമായ ഭദ്രകാളിയുടെ വേഷമാണ് പതിനഞ്ച് വർഷമായി കെട്ടുന്നത്. അച്ചൻ നാരായണ കുറുപ്പായിരുന്നു ഭദ്രകാളി വേഷം കെട്ടിയിരുന്നത്. പ്രായാധിക്യത്തെ തുടർന്ന് ഇപ്പോൾ അച്ചന് പകരക്കാരനായിരിക്കുകയാണ്. നാരായണക്കുറുപ്പിന്റെ കളരിക്ക് ലഭിച്ച യുനസ്‌കോ അംഗീകാരത്തിൽ രമേഷിന്റെ കാളിവേഷം പ്രത്യേകം പരാമർശിക്കപ്പെട്ടിട്ടുണ്ട്.
സഹോദരൻ വി.എൻ.സുരേഷും മുടിയേറ്റ് കലാകാരനാണ്.
അവലംബം
വർഗ്ഗം:നാടൻ കലകളുടെ അവതാരകർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
വെട്ടിത്താളി
പന്നിത്താളി, മരവെട്ടിത്താളി എന്നെല്ലാം അറിയപ്പെടുന്ന ചെറിയ ഒരു മരമാണ് വെട്ടിത്താളി.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
കാട്ടുകറുവ
പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് കാട്ടുകറുവ. . 1000 മുതൽ 2400 മീറ്റർ വരെ ഉയരമുള്ള നിത്യഹരിതവനങ്ങളിൽ അടിക്കാടുകളായി കാണുന്നു. പല ഔഷധങ്ങളും ഇലയിൽ നിന്നും തടിയിൽ നിന്നും വേർതിരിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎ വർഗ്ഗം:ലോറേസീ
ബയോസ്കോപ്
2008-ൽ കെ.എം. മധുസൂദനൻ രചനയും സംവിധാനവും ചെയ്ത ചലച്ചിത്രമാണ് ബയോസ്കോപ്പ്. നാഷണൽ ഫിലിം ഡവലപ്മെന്റ്റ് കോർപ്പറേഷൻ ആണ് ഈ ചിത്രം നിർമ്മിച്ചിരിക്കുന്നത്. പ്രത്യേക ജുറി പുരസ്കാരം ഉൾപ്പെടെ 2008 ൽ 5 കേരള സംസ്ഥാന പുരസ്കാരങ്ങൾ കൂടി ഈ ചിത്രം കരസ്ഥമാക്കി.
പ്രമേയം
1920നും 28നുമിടയിലുള്ള ഒരു കാലഘട്ടത്തെയാണ് സംവിധായകൻ ഈ ചിത്രത്തിനുവേണ്ടി പുനഃസൃഷ്ടിച്ചിരിക്കുന്നത്. ടാർപോളിൻടെന്റും ബയോസ്‌കോപ്പ് പ്രൊജക്റ്ററുമായി ഗ്രാമങ്ങളിലേക്ക് കടന്നു ചെന്ന് സിനിമാ ബിംബങ്ങൾ പ്രദർശിപ്പിച്ചിരുന്ന ദിവാകരന്റെ കഥയാണിത്.
അഭിനേതാക്കൾ
ജർമൻകാരനായ വാൾട്ടർവാഗ്നർ പ്രധാന വേഷത്തിൽ അഭിനയിക്കുന്നു. മുരുകൻ, രാംഗോപാൽ ബജാജ്, മേഘ, ഗോപി, നിലമ്പൂർ ആയിഷ, കോഴിക്കോട് ശാരദ, കുട്ട്യേടത്തി വിലാസിനി, നസീർ കൂത്തുപറമ്പ്, സി.വി. ദേവ്, രാഘവൻ പാലായി, ഭരതൻ ഞാറയ്ക്കൽ
പുരസ്കാരങ്ങൾ
മൂന്ന് അന്തർദേശീയ അവാർഡുകളും അഞ്ചു സംസ്ഥാനഅവാർഡുകളും ദേശീയ അവാർഡും നേടി
അവലംബം
വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
അരളുമൂട്
തിരുവനന്തപുരം ജില്ലയിൽ നെയ്യാറ്റിൻകര താലൂക്കിലെ ഒരു ഗ്രാമമാണ് അരളുമൂട്
സി.പി.എം നേതാവും മുൻമന്ത്രിയുമായ വി.ജെ. തങ്കപ്പൻ ഈ ഗ്രാമത്തിലാണ് ജനിച്ചത്.
മരണാനന്തരജീവിതം
മരണാനന്തരജീവിതം എന്നാൽ ശരീരത്തിന്റെ മരണശേഷം ഒരു വ്യക്തിയുടെ സ്വത്വമോ ബോധമോ മറ്റൊരു ലോകത്തോ, ലോകങ്ങളിലോ നിലനിൽക്കുമെന്ന വിശ്വാസമാണ്. മരണാനന്തരജീവിതത്തെപ്പറ്റി അനേകതരത്തിലുള്ള സങ്ക്ൽപ്പങ്ങൾ വിവിധ മതവിഭാഗങ്ങൾക്കിടയിലും സംസ്കാരങ്ങളിലും ജനവിഭാഗങ്ങൾക്കിടയിലും പലകാലത്ത് നിലനിന്നിരുന്നു. ഒരു വ്യക്തിയുടെ പ്രധാന ഭാഗമോ ബോധമോ മരണശേഷം നിലനിൽക്കുമത്രെ. ഇത് ആ വ്യക്തിയുടെ ചെറുഭാഗമാകാം അല്ലെങ്കിൽ മുഴുവൻ ആത്മാവ് ആകാം. അയാൾ മരിച്ചാൽ ഇത് തന്റെ കൂടെ കൊണ്ടുപോകാം, ഈ ആത്മാവ് അല്ലെങ്കിൽ അത്തരം ഒന്ന് ആ വ്യക്തിയുടെ വ്യക്തിത്വ ലക്ഷണങ്ങൾ കാണിക്കുന്നതാവാം അല്ലെങ്കിൽ യാതൊരു സ്വഭാവവും ക്ജാണിക്കാത്തതാകാം (ഇന്ത്യയിൽ അതിനു നിർവ്വാണം അല്ലെങ്കിൽ മോക്ഷം എന്നു വിളിക്കുന്നു.) മരണാനന്തരജീവിതത്തിൽ വിശ്വസിക്കുന്നവർ അത് ഒരു തരത്തിൽ പ്രാകൃതികമോ അല്ലെങ്കിൽ അതീന്ദ്രീയമോ ആയിക്കരുതുന്നു. അല്ലെങ്കിൽ ഒരു ശൂന്യതയോ വിലയം പ്രാപിക്കലോ ആകാം.
കൂടുതൽ വായനയ്ക്ക്
വർഗ്ഗം:മതത്തിന്റെ തത്ത്വചിന്ത വർഗ്ഗം:മരണം
ചൈനയുടെ ബഹിരാകാശ മേഖലയിലെ നേട്ടങ്ങൾ
1970-ൽ ദോങ്ങ് ഫാംഗ് ഹോംഗ്-1(കിഴക്ക് ചുവപ്പാണ്-1) എന്ന ഉപഗ്രഹം വിക്ഷേപിച്ചുകൊണ്ടാണ് ചൈന ബഹിരാകാശ ഗവേഷണരംഗത്തേക്ക് പ്രവേശിച്ചത്.
ഷെൻഷു
2021-ൽ യാങ്ങ് ലീ എന്ന സഞ്ചാരിയെ ഷെൻഷു-5 എന്ന ബഹിരാകാശ പര്യവേഷണ വാഹനത്തിൽ അവരുടെതന്നെ ലോംഗ് മാർച്ച് എന്ന റോക്കറ്റ് ഉപയോഗിച്ച് കൊണ്ട് ബഹിരാകാശതെത്തിച്ചു.2005 ഒക്ടോബർ 12-ന് വിക്ഷേപിച്ച ഷെൻഷു-6 ൽ രണ്ടു ബഹിരാകാശ സഞ്ചാരികളും 2008 സെപ്തംബർ 25-ന് മൂന്നു സഞ്ചാരികളടങ്ങിയ ഷെൻഷു-7 ഉം വിക്ഷേപിച്ചു.2012 ൽ ചൈന ബഹിരാകാശത്തിലേക്ക് ആദ്യ വനിതാ സഞ്ചാരിയെ ഷെൻഷു - 9 എന്ന വാഹനത്തിൽ മൈത അയച്ചിരുന്നു. 2011-ൽ വിക്ഷേപിച്ച ടിയാൻഗോഗ് സ്പേസ് സ്റ്റേഷനുമായി ബന്ധിപ്പിച്ചിരുന്നു. റഷ്യയുടെ സോയൂസിനോട് കാഴ്ചയിൽ സാമ്യമുണ്ട് എങ്കിലും ഷെൻഷു സോയൂസിനെക്കാൾ കുറച്ച് വലുതാണ്. ഷെൻഷുവിന്റെ ഓർബിറ്റർ മൊഡ്യൂൾ സ്വതന്ത്രമായി നിലനിൽക്കാൻ കഴിയുന്ന വിധത്തിൽ സൗര പാനലുകളും മോട്ടോറുകളും നിയന്ത്രണ സംവിധാനവും ഉള്ളതാണ്. അതിനാൽ ഒരു ബഹിരാകാശ ദൗത്യത്തിനു ശേഷം ഉപേക്ഷിക്കപ്പെടുന്ന ഓർബിറ്റൽ മൊഡ്യൂൾ സ്വതന്ത്രമായി ബഹിരാകാശത്ത് നിലനിൽക്കും. ബന്ധിക്കാൻ സംവിധാനമുള്ള ബഹിരാകാശയാനങ്ങളുമായോ ബഹിരാകാശ നിലയങ്ങളുമായൊ ഇതിനെ ബന്ധിപ്പിക്കാൻ സാധിക്കും. 2011 സെപ്തംബറിൽ ചൈനയുടെ ആദ്യ ബഹിരാകാശ നിലയമായ ടിയാൻഗോംഗ്-1 വിക്ഷേപിക്കപ്പെട്ടു. പിന്നീട് സഞ്ചാരികളില്ലാതിരുന്ന ഷെൻഷു- 8 ഉം മൂന്ന് സഞ്ചാരികളുണ്ടായിരുന്ന ഷെൻഷു-9 ഉം ടിയാൻഗോംഗുമായി ബന്ധിച്ചു. ടിയാൻഗോംഗ്-2 വിക്ഷേപണത്തിൽ തയ്യാറായതായി കരുതപ്പെടുന്നു. വരും ദശകങ്ങളിൽ ചൈനയുടെ ബഹിരാകാശ ഗവേഷണം വേഗത്തിൽ മുന്നോട്ട് പോകുവാൻ സാധ്യതയുണ്ട്.സ്ത്രീകളടക്കം വളരെയധികം ബഹിരാകാശ സഞ്ചാരികളെ ബഹിരാകാശത്തയക്കാൻ കഴിഞ്ഞു എന്നത് വളരെ വലിയ നേട്ടമായാണ് കരുതപ്പെടുന്നത്.ചൈന വ്യാപാരാടിസ്ഥാനത്തിലുള്ള ഉപഗ്രഹ വിക്ഷേപണ രംഗത്ത് സജീവമാണ്. ഇത്തരത്തിൽ സാമ്പത്തിക വളർച്ചയും വ്യാപാരാടിസ്ഥാനത്തിലുള്ള ഉപഗ്രഹ വിക്ഷേപണവും നല്ല വിക്ഷേപണ റിക്കോർഡുകളും ഏഷ്യൻ,ആഫ്രിക്കൻ, ദക്ഷിണ അമേരിക്കൻ രാജ്യങ്ങളുമായുള്ള വ്യാപാര ബന്ധവും സുഹ്യത് ബന്ധവും ചൈനയെ ബഹിരാകാശ മേഖലയിലെ ശക്തിയാക്കുമെന്ന് നിരീക്ഷകർ വിശ്വസിക്കുന്നു
വിക്ഷേപണ വാഹിനികൾ
ഫെങ്ങ്ബാവോ എന്ന ശേണിയിലുള്ള വിക്ഷേപണ വാഹിനികളുമായാണ് ചൈന ബഹിരാകാശ പര്യവേഷണം ആരംഭിച്ചതെങ്കിലും പിന്നീട് ലോങ്ങ് മാർച്ച് ശേണിയിലാണ് വികസിപ്പിച്ചെടുത്തത്.ദ്രാവക ഇന്ധനവും ഖര ഇന്ധനവും ഉപയോഗിച്ചായിരുന്നു ലോങ്ങ് മാർച്ച്-1 പ്രവർത്തിച്ചിരുന്നത്. എന്നാൽ ലോങ്ങ് മാർച്ച്-5ൽ പ്രധാന ഘട്ടങ്ങളിൽ മണ്ണെണ്ണയും ദ്രാവക ഓക്സിജനും അവസാനത്തേത് ക്രയോജനിക്ക് ഘട്ടവുമായിരുന്നു. 2013 വരെ ലോംഗ് മാർച്ച് വിക്ഷേപണങ്ങളിൽ ബഹുപൂരിപക്ഷവും വിജയമായിരുന്നു.ലോംഗ് മാർച്ച് വിക്ഷേപണികളെയെല്ലാം ഒരു നമ്പറിലൂടെയാണ് സൂചിപ്പിക്കുന്നത്.CZ എന്ന ചുരുക്കപേരും അതിനു പിന്നാലെ ഒരു നമ്പറും അക്ഷരവും ചേർന്നതാണ് ഇത്.അക്കം റോക്കറ്റിന്റെ കുടുംബത്തെയും അക്ഷരം റോക്കറ്റിന്റെ ടൈപ്പിനെയും ആണ് സൂചിപ്പിക്കുന്നത്.
ചാന്ദ്ര പര്യവേഷണ ഉപഗ്രഹങ്ങ
ചാന്ദ്ര പര്യവേഷണ ഉപഗ്രഹങ്ങൾ==
സൈക്കോട്രിയ ക്ലൂസിയോയിഡ്സ്
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ ക്ലൂസിയോയിഡ്സ് - Psychotria clusioides. ഇത് ഇക്വഡോറിൽ തദ്ദേശീയമായി കാണപ്പെടുന്നു. ആവാസവ്യവസ്ഥയിൽ ഇവ വംശനാശം നേരിടുന്നു.
അവലംബം
വർഗ്ഗം:സൈക്കോട്രിയ
കോൺസ്റ്റൻസ് സൂനഹദോസ്
ഫ്രാൻസിലെ അവിഞ്ഞോൺ നഗരത്തിൽ മാർപ്പാപ്പാമാർ ചെലവഴിച്ച 67 വർഷക്കാലത്തെ "ബാബിലോൺ പ്രവാസത്തിന്റെ" സമാപ്തിയെ തുടർന്ന് 1378 മുതൽ 39 വർഷക്കാലം റോമൻ കത്തോലിക്കാസഭയിൽ നിലനിന്നിരുന്ന പിളർപ്പിന് അറുതിവരുത്താൻ തെക്കുപടിഞ്ഞാറൻ ജർമ്മനിയിലെ കോൺസ്റ്റൻസ് നഗരത്തിൽ 1414 മുതൽ 1418 വരെ ചേർന്ന സാർവത്രികസഭാസമ്മേളനമാണ് കോൺസ്റ്റൻസ് സൂനഹദോസ് എന്നറിയപ്പെടുന്നത്. മാർപ്പാപ്പാ സ്ഥാനത്തിന് അന്നുണ്ടായിരുന്ന മൂന്ന് അവകാശവാദികളേയും സ്ഥാനഭ്രഷ്ടരാക്കിയ സൂനഹദോസ് മാർട്ടിൻ അഞ്ചാമനെ മാർപ്പാപ്പയായി തെരഞ്ഞെടുത്തു.
പശ്ചാത്തലം
പിസായിലെ സമ്മേളനം അലക്സാണ്ടർ അഞ്ചാമനെ പുതിയ മാർപ്പാപ്പ ആയി തെരഞ്ഞെടുത്തെങ്കിലും ഗ്രിഗോരിയോസ് പന്ത്രണ്ടാമനും ബെനഡിക്ട് പതിമൂന്നാമനും സ്ഥാനമൊഴിയാൻ വിസമ്മതിച്ചതിനാൽ മൂന്നു മാർപ്പാപ്പാമാർ എന്ന നിലയിൽ ഭിന്നത കൂടുതൽ സങ്കീർണ്ണമായതേയുള്ളു. പ്രശ്നത്തിന്റെ ശാശ്വതപരിഹാരത്തിനായി ഉടൻ ഒരു സാർവത്രികസൂനഹദോസ് വിളിച്ചുകൂട്ടാനും പിസായിലെ സമ്മേളനം അവിടെ തെരഞ്ഞെടുക്കപ്പെട്ട മാർപ്പാപ്പയോട് ആവശ്യപ്പെട്ടിരുന്നു. എന്നാൽ അലക്സാണ്ടർ അഞ്ചാമൻ മരിച്ചതിനെ തുടർന്ന് അദ്ദേഹത്തിന്റെ പിൻഗാമിയായിത്തീർന്ന ജോൺ ഇരുപത്തിമൂന്നാമൻ, പുരോഹിതനായിരുന്നെങ്കിലും രാജനൈതിക, സൈനികപശ്ചാത്തലമുള്ളവനും ദുഷ്പേരുള്ളവനും കൗശലക്കാരനുമായിരുന്നു. സൂനഹദോസിന്റെ തുടക്കം താമസിപ്പിക്കാൻ അദ്ദേഹം കഴിയുന്നത്ര ശ്രമിച്ചു. ഒടുവിൽ വിശുദ്ധറോമാ സാമ്രാട്ട് സിഗിസ്മണ്ടിന്റെ സമ്മർദ്ദം മൂലം പുതിയ സൂനഹദോസ് വിളിച്ചുകൂട്ടാൻ ജോൺ ഇരുപത്തിമൂന്നാമൻ നിർബ്ബന്ധിതനായി.
സമ്മേളനം
സിഗിസ്മണ്ടിന്റെ ഭരണസീമയിൽ തെക്കുപടിഞ്ഞാറൻ ജർമ്മനിയിലെ കോൺസ്റ്റൻസ് നഗരമാണ് സൂനഹദോസിന്റെ വേദിയായത്. 1414 നവംബർ 5-ന് ജോൺ ഇരുപത്തിമൂന്നാമൻ, സൂനഹദോസ് ഔപചാരികമായി തുറന്നു. എന്നാൽ സമ്മേളനം തനിക്കെതിരെ തിരിയുമെന്നുറപ്പായപ്പോൾ അദ്ദേഹം കോൺസ്റ്റൻസിൽ നിന്ന് ഒളിച്ചോടി. സൂനഹദോസിനു താൻ നേരത്തേ നൽകിയ സഹകരണം നിർബ്ബന്ധത്തിനു വഴങ്ങി ആയിരുന്നെന്ന് അദ്ദേഹം അവകാശപ്പെട്ടു. മാർപ്പാപ്പായുടെ തിരോധാനത്തെ തുടർന്ന് അദ്ദേഹത്തിന്റെ അഭാവത്തിൽ സൂനഹദോസ് തുടരാനാകുമോയെന്ന സംശയം ഉയർന്നെങ്കിലും തുടരാമെന്ന് ഒടുവിൽ തീരുമാനമായി. അയ്യായിരത്തിലധികം പ്രതിനിധികൾ പങ്കെടുത്ത ഈ സമ്മേളം, പാശ്ചാത്യക്രിസ്തീയതയുടെ ചരിത്രത്തിൽ അന്നേവരെ ഉണ്ടായിട്ടുള്ളതിൽ ഏറ്റവും വലുതായിരുന്നു. സൂനഹദോസ് 1415 ഏപ്രിൽ 6-ന് പുറപ്പെടുവിച്ച പ്രസ്താവന, വിശ്വാസിസമൂഹത്തിന്റെ അധികാരം മാർപ്പാപ്പാമാർക്കു മേലാണെന്ന 'കൺസിലിയർ' സിദ്ധാന്തത്തിന്റെ ഈ വിധമുള്ള പ്രഘോഷണമായിരുന്നു: കോൺസ്റ്റൻസിലെ ഈ വിശുദ്ധ സൂനഹദോസ്, പരിശുദ്ധാത്മാവിന്റെ പ്രചോദനത്തിൽ കത്തോലിക്കാ സമരസഭയെ (Church Militant) പ്രതിനിധീകരിച്ചു നിയമാനുസൃതം ചേർന്ന സാർവത്രികസമ്മേളനമാണതെന്നും, അതിന്റെ അധികാരങ്ങൾ ക്രിസ്തുവിൽ നിന്നു നേരിട്ടു ലഭിക്കുന്നതാണെന്നും, വിശ്വാസം, ശീശ്മയുടെ പരിഹാരം, സഭയുടെ ശിരോമൂലമായ നവീകരണം എന്നിവയുമായി ബന്ധപ്പെട്ട വിഷയങ്ങളിൽ മാർപ്പാപ്പ ഉൾപ്പെടെയുള്ള നിലകളിലും പദവികളിലുമുള്ള സകല മനുഷ്യരും അതിനെ അനുസരിക്കാൻ കടപ്പെട്ടവരാണെന്നും പ്രഖ്യാപിക്കുന്നു.
ജോൺ ഇരുപത്തിമൂന്നാമനെതിരെ ആരോപണങ്ങളുടെ ഒരു പരമ്പര ഉന്നയിച്ച സൂനഹദോസ്, അദ്ദേഹത്തെ സ്ഥാനഭ്രഷ്ടനായി പ്രഖ്യാപിച്ചു. ഗത്യന്തരമില്ലാതെ സ്ഥാനത്യാഗം ചെയ്ത അദ്ദേഹത്തെ സൂനഹദോസ് സമാപിക്കുന്നതു വരെ ഹീഡൽബർഗ്ഗിലെ കോട്ടയിൽ തടവിലിട്ടു. സൂനഹദോസിന്റെ തീരുമാനത്തിനു വഴങ്ങി റോമിൽ ഗ്രിഗോരിയോസ് പന്ത്രണ്ടാമൻ മാർപ്പാപ്പയും സ്ഥാനത്യാഗം ചെയ്തു. അവിഞ്ഞോൺപക്ഷത്തെ ബെനഡിക്ട് പതിമൂന്നാമൻ മാത്രം അധികാരമൊഴിയാൻ വിസമ്മതിച്ചു. കാര്യമായ പിന്തുണയൊന്നും ഉണ്ടായിരുന്നില്ലെങ്കിലും ജീവിതാവസാനം വരെ അദ്ദേഹം മാർപ്പാപ്പാ ആയി സ്വയം കരുതി. സൂനഹദോസാകട്ടെ, 1417 നവംബർ മാസം, റോമിലെ ഒരു പുരാതനകുടുംബത്തിലെ അംഗമായിരുന്ന കർദ്ദിനാൾ ഒഡോൺ കൊളോണയെ മാർപ്പാപ്പ ആയി തെരഞ്ഞെടുത്തു. അദ്ദേഹം മാർട്ടിൻ അഞ്ചാമൻ എന്ന പേരിൽ അധികാരമേറ്റതോടെ പാശ്ചാത്യശീശ്മ അവസാനിച്ചു. തുടർന്ന്, നഗരം ഭീഷണമായ പ്ലേഗുബാധയുടെ നിഴലിലായിരിക്കെ 1418 ഏപ്രിൽ മാസം കോൺസ്റ്റൻസിലെ സൂനഹദോസ് സമാപിച്ചു.
സൂനഹദോസ് കൈക്കൊണ്ട മറ്റൊരു തീരുമാനം ബൊഹീമിയായിൽ ഇംഗ്ലീഷ് നവീകരണവാദി ജോൺ വിക്ലിഫിന്റെ അനുയായി ആയിരുന്ന ജോൺ ഹസിനു നൽകിയ വധശിക്ഷയാണ്. സുരക്ഷാവാഗ്ദാനം നൽകി കോൺസ്റ്റൻസിൽ വിളിച്ചുവരുത്തിയ ഹസ്സിനെ വാഗ്ദാനം ലംഘിച്ചു ചുട്ടുകൊല്ലുകയാണു ചെയ്തത്. വിക്ലിഫ് നേരത്തേ മരിച്ചു സംസ്കരിക്കപ്പെട്ടിരുന്നതിനാൽ അദ്ദേഹത്തെ ശിക്ഷിക്കുക സാദ്ധ്യമല്ലായിരുന്നു. എങ്കിലും അദ്ദേഹത്തിന്റെ അസ്ഥികൾ മാന്തിയെടുത്ത് ചുട്ടെരിക്കാനും സൂനഹദോസ് ഉത്തരവിട്ടു.
വിലയിരുത്തൽ
ഇവർക്കൊക്കെ പുറമേ കച്ചവടക്കാരും പീടികക്കാരും പണിക്കാരും പാട്ടുകാരും നടന്മാരുമായി 3000-ൽ ഏറെപ്പേരും, "വാടക കൊടുത്തു താമസിച്ചവരായി തന്നെ 700-ൽ അധികം വേശ്യകളും" സൂഹനദോസ് പ്രമാണിച്ചു കോൺസ്റ്റൻസിൽ എത്തിയെന്നു പറയുന്ന അദ്ദേഹം, വാടക കൊടുക്കാതെ താസിച്ചവരുടെ കണക്കു തിട്ടപ്പെടുത്തുക വയ്യെന്നും പറയുന്നു.
സൂനഹദോസിന്റെ ശ്രമഫലമായി പാശ്ചാത്യക്രിസ്തീയതയിലെ ശൈഥില്യം അവസാനിച്ചെങ്കിലും, മാർപ്പാപ്പാമാരുടെ 67 വർഷക്കാലത്തെ അവിഞ്ഞോൺ വാഴ്ചയും 39 വർഷം ദീർഘിച്ച പാശ്ചാത്യശീശ്മയും, മതപരമായ അധികാരസ്ഥാനങ്ങൾക്ക് സാമാന്യജനങ്ങൾക്കിടയിൽ ഉണ്ടായിരുന്ന ബഹുമാന്യത കുറച്ച്, ഒരു നൂറ്റാണ്ടിനു ശേഷമുണ്ടായ പ്രൊട്ടസ്റ്റന്റ് നവീകരണത്തിനു വഴിയൊരുക്കി. സഭയിലെ വിഭജനം അവസാനിപ്പിക്കുന്നതിൽ സൂനഹദോസ് വിജയിച്ചെങ്കിലും, സഭാസമ്മേളനങ്ങളുടെ അധികാരം മാർപ്പാപ്പായുടെ പരമാധികാരത്തിനു മേലാണെന്ന സൂനഹദോസിന്റെ 'കൺസിലിയർ' വാദത്തെ, കോൺസ്റ്റൻസിൽ തെരഞ്ഞെടുക്കപ്പെട്ട മാർട്ടിൻ അഞ്ചാമൻ മാർപ്പാപ്പായോ അനന്തരഗാമികളോ അംഗീകരിച്ചില്ല. അതിനാൽ ശീശ്മ അവസാനിച്ചപ്പോൾ, മാർപ്പാപ്പായുടെ അധികാരം സൂനഹദോസുകൾക്കു മേലാണെന്ന നില പുനഃസ്ഥാപിക്കപ്പെട്ടു. കോൺസ്റ്റൻസിലെ സഭാപിതാക്കന്മാരിൽ ജീൻ ഗെർസോണെപ്പോലെ വലിയൊരു ഭാഗം 'കൺസിലിയർ' സിദ്ധാന്തത്തെ പിന്തുണച്ചിരുന്നെങ്കിലും, മാർപ്പാപ്പ സ്ഥാനത്തിന്റെ കേന്ദ്രീകൃതസ്വഭാവം പുനഃസ്ഥാപിച്ച അവർ 'കൺസിലിയർ' മുന്നേറ്റത്തിന്റെ അന്ത്യം ഉറപ്പാക്കുകയാണു ചെയ്തത്.
സൂനഹദോസിന്റെ നടപടികളിൽ ഏറ്റവും വിമർശിക്കപ്പെട്ടിട്ടുള്ളത്, ബൊഹീമിയായിൽ ഇംഗ്ലീഷ് നവീകരണവാദി ജോൺ വിക്ലിഫിന്റെ അനുയായി ആയിരുന്ന ജോൺ ഹസ്സിനെ സുരക്ഷാവാഗ്ദാനത്തിൽ വിളിച്ചു വരുത്തി നൽകിയ വധശിക്ഷയാണ്. അതിനകം മരിച്ചിരുന്ന വിക്ലിഫിന്റെ അസ്ഥികൾ കുഴിച്ചെടുത്തു ചുട്ടുകരിക്കാനുള്ള ഉത്തരവും സൂനഹദോസ് നൽകി. കോൺസ്റ്റൻസിലെ 'കൺസിലിയർപക്ഷം' തങ്ങളുടെ യാഥാസ്ഥിതികത ആരും സംശയിക്കാതിരിക്കാനാവാം ഈ അരുംചെയ്തികൾ നടപ്പാക്കിയതെന്ന് ബെർട്രാൻഡ് റസ്സൽ നിരീക്ഷിക്കുന്നു.
കുറിപ്പ്
"The Conciliar Pope was a notorious ruffian."
സാധാരണഗതിയിൽ 6000-ത്തിനടുത്ത് ജനസംഖ്യയുള്ള പട്ടണമായിരുന്നു കോൺസ്റ്റൻസ് എന്നു വിൽ ഡുറാന്റ് പറയുന്നു.
അവലംബം
വർഗ്ഗം:കത്തോലിക്കാസഭയുടെ സൂനഹദോസുകൾ
ജുൻജുനു
രാജസ്ഥാൻ സംസ്ഥാനത്തെ ജുൻജുനു ജില്ലയുടെ തലസ്ഥാനവും ഒരു നഗരവുമാണ് ജുൻജുനു. ഈ നഗരം ഇന്ത്യയിലെ രാജസ്ഥാനിലെ വടക്കൻ സംസ്ഥാനത്തും ജുൻജുനു ജില്ലയുടെ ഭരണ ആസ്ഥാനവുമാണ്.
ജനസംഖ്യാശാസ്ത്രം
2011 ലെ ഇന്ത്യൻ സെൻസസ് പ്രകാരം ജുൻജുനു പട്ടണത്തിൽ 118,473 ജനസംഖ്യയും 73.58% സാക്ഷരതയും ഉണ്ടായിരുന്നു.
ചരിത്രം
ജുൻജുനു വളരെ പഴക്കമേറിയതും ചരിത്രപരവുമായ ഒരു ജില്ലയാണ്, നഗരം എപ്പോൾ സ്ഥാപിതമായെന്നും ആരാണെന്നും ഇതുവരെ ആധികാരിക തെളിവുകളൊന്നുമില്ല. 15-ആം നൂറ്റാണ്ട് വരെ ചൗഹാൻ രജപുത്രന്മാരാണ് ഇത് ഭരിച്ചിരുന്നത്. മുഹമ്മദ് ഖാൻ ചൗഹാനെ പരാജയപ്പെടുത്തി ജുൻജുനു കീഴടക്കി. 1730-ൽ മഹാനായ ശാർദുൽ സിംഗ് ജി ഷെഖാവത്ത് (മഹാറാവു ഷെഖാജിയുടെ പിൻഗാമി) ഇത് തിരിച്ചുപിടിച്ചു. അദ്ദേഹത്തിന്റെ മരണശേഷം അത് അദ്ദേഹത്തിന്റെ മക്കൾക്കിടയിൽ വിഭജിക്കപ്പെട്ടു.
ഗതാഗതം
നോർത്ത് വെസ്റ്റേൺ റെ‌യിൽവേക്ക് കീഴിലാണു ജുൻജുനു പ്രദേശം വരുന്നത്. ബ്രോഡ്ഗേജ് വഴി സിക്കാർ, റെവാറി, ഡൽഹി എന്നിവിടങ്ങളുമായി ബന്ധപ്പെട്ടിരിക്കുന്നു.
റോഡ്
SH 8 ജുൻ‌ജുനു പട്ടണത്തിൽ നിന്ന് സിക്കാറിലേക്ക് പോയി സിക്കാറിലെ (ഗോകുൽപുര) NH 52 ലേക്ക് ബന്ധിപ്പിക്കുന്നു, എന്നാൽ ജുൻ‌ജുനു പട്ടണത്തിൽ നിന്ന് ജയ്‌പൂരിലേക്കുള്ള നേരിട്ടുള്ള വഴി ഉദയ്‌പൂർവതി, ശ്രീ മധോപൂർ, റീംഗസ് വഴിയാണ് ഈ സൂപ്പർ സ്റ്റേറ്റ് ഹൈവേ പിലാനിയിൽ നിന്ന് റീംഗസിലേക്ക് (ശ്രീ മധോപൂർ തെഹ്‌സിൽ) ചിരവാഹ് വഴി പോകുന്നു., ജുൻജുനു, ഉദയ്പൂർവതി, ശ്രീ മധോപൂർ പ്രധാന നഗരം.
വായു
ജുൻജുനു നഗരത്തിന് ഏറ്റവും അടുത്തുള്ള വിമാനത്താവളം ജയ്പൂർ അന്താരാഷ്ട്ര വിമാനത്താവളമാണ്.
അവലംബം
വർഗ്ഗം:Coordinates on Wikidata വർഗ്ഗം:രാജസ്ഥാനിലെ പട്ടണങ്ങൾ
മഞ്ഞപ്പൂവള്ളി
കോൺവോൾവുലേ കുടുംബത്തിൽ‌പ്പെട്ട ഒരു വള്ളിച്ചെടിയാണ് മഞ്ഞപ്പൂവള്ളി. ശാസ്ത്രനാമം ഹെവിറ്റിയ സ്കാൻഡൻസ് എന്നാണ്. . കേരളത്തിലുടനീളം കാണപ്പെടുന്നു. പൊന്തക്കാടുകളിലും വേലിപ്പടർപ്പുകളിലും മരങ്ങളിലും പടർന്നു കയറി വളരുന്നു.ഭംഗിയുള്ള മഞ്ഞപ്പൂക്കൾ എപ്പോഴും ഉണ്ടാകും.
പുറത്തേക്കുള്ള കണ്ണികൾ
വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:കോൺവോൾവുലേസിയേ
ഉസ്ര ജഫാരി
അഫ്ഗാൻ രാഷ്ട്രീയക്കാരിയും എഴുത്തുകാരിയുമാണ് അസ്ര ജഫാരി (പേർഷ്യൻ: عذرا). 2008 ഡിസംബറിൽ ജഫാരിയെ പ്രസിഡന്റ് ഹമീദ് കർസായ് അഫ്ഗാനിസ്ഥാനിലെ ആദ്യത്തെ വനിതാ മേയറായി നിയമിക്കപ്പെട്ടു. ഹസാര വംശീയ വിഭാഗത്തിൽ പെടുന്ന അവർ അഫ്ഗാനിസ്ഥാനിലെ ഡേകുണ്ടി പ്രവിശ്യയിലെ നിലി എന്ന പട്ടണത്തിന്റെ മേയറായി.
സ്വകാര്യ ജീവിതം
അഭയാർത്ഥിയായി താമസിക്കുന്നതിനിടെ ജാഫാരി ഇറാനിൽ ഹൈസ്കൂൾ വിദ്യാഭ്യാസം പൂർത്തിയാക്കി കാബൂളിലെ മിഡ്‌വൈഫറി സ്കൂളിൽ വിദ്യാഭ്യാസം തുടർന്നു. 2001 ന്റെ അവസാനത്തിൽ താലിബാൻ നീക്കം ചെയ്യപ്പെട്ടതിനും പടിഞ്ഞാറൻ പിന്തുണയുള്ള പുതിയ കർസായി ഭരണകൂടം സ്ഥാപിച്ചതിനുശേഷവും അവർ മടങ്ങിയെത്തി കാബൂളിലെ എമർജൻസി ലോയ ജിർഗയിൽ പങ്കെടുത്തു. അവർക്ക് 2005 ൽ ജനിച്ച ഒരു മകളുണ്ട്.
കരിയർ
1998 ൽ അഫ്ഗാൻ സാമൂഹിക സാംസ്കാരിക മാസികയായ ഫർഹാങ്ങിന്റെ പത്രാധിപരായിരുന്നു അസ്ര ജഫാരി. പിന്നീട്, ഇറാനിൽ അഭയാർത്ഥികളുടെ സാംസ്കാരിക കേന്ദ്രത്തിൽ ചുമതലയുള്ള ഉദ്യോഗസ്ഥയായി ജോലിചെയ്യുമ്പോൾ അഫ്ഗാൻ അഭയാർഥികൾക്കായി ഒരു പ്രാഥമിക വിദ്യാലയം സ്ഥാപിച്ചു. 2001 ൽ കാബൂളിലെ എമർജൻസി ലോയ ജിർഗയിൽ ജാഫാരി ചേർന്നു. 2008 ഡിസംബറിൽ അഫ്ഗാനിസ്ഥാനിലെ ആദ്യത്തെ ഏക വനിതാ മേയറായി അവർ നിയമിതയായി. നീലി പട്ടണത്തിന്റെ മേയറായി അവർ നിയമിക്കപ്പെട്ടു.
പ്രസിദ്ധീകരണങ്ങൾ
അഫ്ഗാനിസ്ഥാനിലേക്ക് മടങ്ങിയതിനുശേഷം ജാഫാരി രണ്ട് പുസ്തകങ്ങളുടെ രചനയിൽ ഏർപ്പെട്ടിട്ടുണ്ട്. അഫ്ഗാനിസ്ഥാനിലെ രാഷ്ട്രീയ വ്യവസ്ഥയെയും പ്രക്രിയകളെയും കുറിച്ചുള്ള 2003-ൽ പ്രസിദ്ധീകരിച്ച അഫ്ഗാനിസ്ഥാന്റെ പുതിയ ഭരണഘടനയുടെ നിർമ്മാണത്തിൽ അവർ സംഭാവന നൽകി. തൊഴിൽ നിയമത്തെക്കുറിച്ചും തൊഴിൽ വിപണിയിലെ അഫ്ഗാൻ സ്ത്രീകളുടെ അവകാശങ്ങളെക്കുറിച്ചും സംസാരിക്കുന്ന ഐ ആം എ വർക്കിംഗ് വുമൺ അവർ എഴുതി 2008 ൽ പ്രസിദ്ധീകരിച്ചു.
അവാർഡുകൾ
ജഫാരിയുടെ പ്രവർത്തനത്തിനും സാമൂഹിക വികസനത്തോടുള്ള പ്രതിബദ്ധതയ്ക്കും പാകിസ്ഥാൻ നാഷണൽ കൗൺസിൽ ഓഫ് ആർട്‌സിൽ മീറ്റോ മെമ്മോറിയൽ അവാർഡ് ലഭിച്ചു.
പുറംകണ്ണികൾ
വർഗ്ഗം:1978-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
എ.പി. മറിയാമ്മ
കേരളത്തിലെ ഒരു എഴുത്തുകാരിയും പത്രാധിപരുമായിരുന്നു '''എ.പി. മറിയാമ്മ'''. 1965-ൽ പ്രസിദ്ധീകരിച്ച സ്നേഹത്തിന്റെ വേദന എന്ന രചന നടത്തിയ അവർ, ജയഭേരി എന്ന പ്രസിദ്ധീകരണത്തിന്റെ പത്രാധിപരായിരുന്നു. 1964-ൽ ആലുവയിൽ നിന്നാണ് ജയഭേരി പ്രസിദ്ധീകരണമാരംഭിക്കുന്നത്. എഴുത്തുകാരനായ പൊൻകുന്നം സെയ്തുമുഹമ്മദ് മറിയാമ്മയുടെ ഭർത്താവായിരുന്നു.
ബിസിപിഎൽ
ബിസിപിഎൽ ("ബേസിക് കംമ്പയിൻഡ് പ്രോഗ്രാമിംഗ് ലാംഗ്വേജ്") (BCPL)ഒരു പ്രോസ്സീജറൽ, ഇംപറേറ്റീവ്, സ്ട്രക്ചേർഡ് കമ്പ്യൂട്ടർ പ്രോഗ്രാമിങ് ഭാഷയാണ്. മറ്റ് ഭാഷകൾക്ക് വേണ്ടി കംപൈലർ എഴുതുക എന്നതാണ് ബിസിപിഎല്ലിന്റെ പൊതു ഉപയോഗം. എന്നിരുന്നാലും, അതിന്റെ സ്വാധീനം ഇന്നും അനുഭവപ്പെടുന്നു ബിസിപിഎൽ വാക്യഘടനാപരമായി മാറ്റം വരുത്തിയതുമൂലം അതിന്റെ സ്വാധീനം ഇപ്പോഴും അനുഭവപ്പെടും. ബി എന്നു വിളിക്കുന്ന ഭാഷ സി പ്രോഗ്രാമിങ് ഭാഷ അടിസ്ഥാനമാക്കിയുള്ളതാണ്. ബിസിപിഎൽ ആധുനിക പ്രോഗ്രാമിങ് ഭാഷകളിൽ ഉള്ള പല സവിശേഷതകളും അവതരിപ്പിച്ചു. കോഡ് ബ്ലോക്കുകളുടെ അതിരുകൾ നിർണ്ണയിക്കുന്നതിന് വളഞ്ഞ ബ്രെയ്സുകൾ(വളച്ചുകെട്ട്ഉദാ:{ }) ഉപയോഗിച്ചു. .
സൈക്കോട്രിയ കളറേറ്റ
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ കളറേറ്റ - Psychotria colorata. ഇത് ഇക്വഡോറിൽ സ്വാഭാവികമായി കാണപ്പെടുന്നു. ഇതിന്റെ ഇലകൾ, പഴങ്ങൾ, പൂവുകൾ, വേരുകൾ എന്നിവ അനാൽജെസിക്ക് ഔഷധങ്ങളുടെ നിർമ്മാണത്തിനായി ഉപയോഗിക്കുന്നു.
കെ.പി. വേലായുധൻ
കേരള ഫോക്‌ലോർ അക്കാദമി പുരസ്കാരം നേടിയ കേത്രാട്ടമെന്ന കലാരൂപത്തിന്റെ അവതാരകനാണ് എഴുമങ്ങാട് കളരിക്കപ്പറമ്പിൽ കെ.പി. വേലായുധൻ. പറയ സമുദായത്തിലെ കേത്രാട്ടമെന്ന കലാരൂപത്തിന് ജനകീയത നേടിക്കൊടുത്തതിനാണ് പുരസ്‌കാരം ലഭിച്ചത്.
ജീവിതരേഖ
ഉത്സവങ്ങളിലും മറ്റും അധികമാരും ശ്രദ്ധിക്കപ്പെടാതെയുണ്ടായിരുന്ന പറയവേലയിലെ കേത്രാട്ടം കളിയെയാണ് വേലായുധന്റെ നേതൃത്വത്തിൽ പുതിയ തരത്തിലേക്ക് ചിട്ടപ്പെടുത്തിയത്. താളം, പാട്ട്, ചുവട്, ആട്ടം എന്നിവയൊക്കെ കൂട്ടിയിണക്കി ഏതരങ്ങിലും അവതരിപ്പിക്കാമെന്ന രൂപത്തിലേക്കാണ് കേത്രാട്ടത്തെ ചിട്ടപ്പെടുത്തിയത്. പതിനഞ്ച് വർഷത്തോളമായി സംസ്ഥാനത്തെ വിവിധ ഭാഗങ്ങളിലും സർക്കാർ പരിപാടികളിലും കേത്രാട്ടമെന്ന കലാരൂപം അവതരിപ്പിക്കുന്നു.
സർവീസ് സഹകരണബാങ്കിൽനിന്ന്‌ വിരമിച്ചശേഷം ഈറ്റ, മുള എന്നിവകൊണ്ടുള്ള കരകൗശലരംഗത്തും നാടൻ കലാരംഗത്തും സജീവമാണ്. ഭാര്യ പി.എസ്. രാധാമണിയും കേത്രാട്ടം കലാകാരിയാണ്. വിനീത് രണദിവെ, വൃന്ദ എന്നിവർ മക്കളാണ്.
അവലംബം
വർഗ്ഗം:നാടൻ കലകളുടെ അവതാരകർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
ലോക പാൽ ദിനം
'''ലോക ക്ഷീരദിനം, അന്തരാഷ്ട്ര പാൽ ദിനം എന്നൊക്കെ  അറിയപ്പെടുന്നു. ഐക്യരാഷ്ട്ര സഭ യുടെ കീഴിലുള്ള ഭക്ഷ്യ കാർഷിക സംഘടന യുടെ ആഹ്വാന പ്രകാരം  2001 മുതൽ എല്ലാ വർഷവും ജൂൺ 1ആം തീയതി   ലോക ക്ഷീരദിനമായി കൊണ്ടാടുന്നു. പാലിനെ  ആഗോള ഭക്ഷണം (global food) ആയി കണ്ട് അതിന്റെ പ്രാധാന്യം മനസ്സില്ലാക്കുക എന്നതാണ് ഈ ദിനാചരണത്തിന്റെ ഉദ്ദേശം.ക്ഷീരൊല്പാദന മേഖലയിലെ വിവിധ പ്രവർത്തനങ്ങളെക്കുറിച്ച് അവബോധം സൃഷ്ടിക്കാനും ഈ ദിനം ഉപയോഗിക്കുന്നു. '''
തുടക്കം
2001മുതൽക്കാണ് FAO World Milk Day ആചരിക്കാൻ തുടങ്ങിയത്. അതിനു മുമ്പ് തന്നെ പല രാജ്യങ്ങളിലും ദേശീയ പാൽ ദിനമായി ജൂൺ മാസമോ അതിനടത്ത ദിങ്ങളിലൊന്നോ കൊണ്ടാടിയിരുന്നു. അതിനാൽ ജൂൺ ഒന്ന് തന്നെ ക്ഷീരദിനമായി തിരിഞ്ഞെടുക്കുകയായിരുന്നു.
ഇതും കൂടി കാണുക
ദേശീയ പാൽ ദിനം
പുറമേക്കുള്ള കണ്ണികൾ
വർഗ്ഗം:പാൽ വർഗ്ഗം:ഐക്യരാഷ്ട്രസഭാ ദിനാചരണങ്ങൾ
സൈക്കോട്രിയ കൺജെസ്റ്റ
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ കൺജെസ്റ്റ - Psychotria congesta. ഇത് ജമൈക്കയിൽ തദ്ദേശീയമായി കാണപ്പെടുന്നു.
അവലംബം
വർഗ്ഗം:സൈക്കോട്രിയ
ഇ.കെ. ഗോവിന്ദ വർമ്മ രാജ
കേരളത്തിലെ പ്രശസ്തനായ ഒരു ഫോക്‌ലോർ ഗവേഷകൻ ആണ് ഡോ.ഇ.കെ.ഗോവിന്ദ വർമ്മ രാജ. കണ്ണൂർ ജില്ലയാണ് ഇദ്ദേഹത്തിന്റെ സ്വദേശം. കോഴിക്കോട് സർവകലാശാല ഫോക്‌ലോർ പഠനകേന്ദ്രം വകുപ്പിന്റെ അദ്ധ്യക്ഷനായിരുന്നു.
കർമ്മയോദ്ധാ
മേജർ രവി രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് കർമ്മയോദ്ധാ. മോഹൻലാൽ ആണ് ചിത്രത്തിലെ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മേജർ രവി സംവിധാനം ചെയ്ത ചലച്ചിത്രങ്ങൾ
ലൂയിസ് അബ്ബീമ
വലത്ത്‌|ലഘുചിത്രം|Abbéma at work in her studio. ലൂയിസ് അബ്ബീമ Louise Abbéma (30 October 1853   – 10 July 1927) ഫ്രഞ്ചുകാരിയായ ചിത്രകാരിയും ശില്പിയും ബെല്ലെ എപ്പോക്കിന്റെ ഡിസൈനറുമായിരുന്നു.
ജീവചരിത്രം
അബ്ബീമ ഫ്രാൻസിലെ എസ്സോണായിലെ എ്തമ്പ് എന്ന സ്ഥലത്താണ് ജനിച്ചത്. വളരെ സമ്പന്നരായ ഒരു പരീസിയൻ കുടുംബത്തിലാണ് ജനിച്ചത്. ഈ കുടുംബത്തിനു അവിടത്തെ കലാകൂട്ടായ്മയുമായി ബന്ധമുണ്ടായിരുന്നു. അവർ തന്റെ കൗമാരപ്രായത്തിൽത്തന്നെ ചിത്രരചന ആരംഭിച്ചിരുന്നു. ചാൾസ് ജോഷ്വ ചാപ്ലിൻ, ജീൻ ജാക്വസ് ഹെന്നെർ, കറോലസ് ഡുറാൻ തുടങ്ങിയ അക്കാലത്തെ പ്രശസ്തരായ കലാകാരന്മാരുടെ കീഴിൽ ചിത്രരചന അഭ്യസിച്ചു. തന്റെ 23ആം വയസ്സിൽ അവരുടെ ജീവിതപങ്കാളിയും അവരുടെ സ്നേഹിതയുമായിരുന്ന സാറാ ബെർണാർ ഡിന്റെ ചിത്രം വരച്ചതിനു ആദ്യമായി ഒരു പുരസ്കാരം ലഭിച്ചു.
അവർ സമകാലീനരായ ഒട്ടേറെ പ്രഗല്ഭരുടെ ഛായാചിത്രങ്ങൾ വരച്ചുകൊണ്ടേയിരുന്നു. അതുപോലെ പാരീസ് ടൗൺ ഹാളിലും ഒപ്പെറ ഹൗസിലും തിയേറ്റർ സാറാ ബർണാർഡ്, സെനഗലിലെ ഡാക്കറിലെ കൊളോണിയൽ ഗവർണ്ണറുടെ കൊട്ടാരം തുടങ്ങിയ നിരവധി ഇടങ്ങളിൽ അവർ മ്യൂറലുകളും പാനലുകളും വരച്ചു. ഇമ്പ്രെഷനിസ്റ്റിക് സ്റ്റൈലിൽ അക്കാഡമിക്കായ വളരെ നേർത്ത വേഗം കൂടിയ ബ്രഷ് വരകളാലുള്ള ചിത്രങ്ങളാണ് വരച്ചത്.
അവർ പാരിസ് സാലോണിൽ സ്ഥിരം ചിത്രപ്രദർശനം നടത്തുമായിരുന്നു. 1881ൽ അവിടെവച്ച് അവരെ പ്രത്യേക പരാമർശപുരസ്കാരത്തിനർഹയായി. 1893ൽ ചിക്കാഗോയിൽ നടന്ന വോൾഡ് കൊളംബിയൻ എക്സ്പൊസിഷനിലെ വിമൻസ് ബിൽഡിംഗിൽ അവർ മറ്റു സ്ത്രീ ചിത്രകാരികളുടെകൂടെ ചിത്രപ്രദർശനം നടത്തി. അവർ നിർമ്മിച്ച സാറാ ബർണാഡിന്റെ ഒരു അർദ്ധകായപ്രതിമ അവിടെ അവർ പ്രദർശിപ്പിച്ചിരുന്നു.
അബ്ബീമ എണ്ണച്ചായത്തിലും ജലച്ചായത്തിലുമാണ് കൂടുതൽ ചിത്രങ്ങളും വരച്ചത്. അവരുടെ ചിത്രരചനാശൈലിയെ ജപ്പാനീസ്, ചൈനീസ് ചിത്രകലാശൈലികൾ സ്വാധീനിച്ചിട്ടുണ്ട്. അതുപോലെ അവരുടെ സമകാലീനരായ എദ്വാർ മാനെ പോലുള്ള ചിത്രകാരന്മാരും സ്വാധിനിച്ചിട്ടുണ്ട്. അവർ മിക്കപ്പോഴും തന്റെ ചിത്രങ്ങളിൽ പൂക്കൾ വരച്ചുചേർത്തിരുന്നു. The Seasons, April Morning, Place de la Concorde, Among the Flowers, Winter, and portraits of actress Jeanne Samary, Emperor Dom Pedro II of Brazil, Ferdinand de Lesseps, and Charles Garnierതുടങ്ങിയവയാണ് അവരുടെ പ്രശസ്ത ചിത്രങ്ങൾ.
അബ്ബീമ വളരെ സമർത്ഥയായ printmaker, sculptor, and designer എന്നിവ ആയിരുന്നു. അതുപ്പൊലെ അവർ പ്രശസ്തയായ എഴുത്തുകാരികൂടിയായിരുന്നു. Gazette des Beaux-Arts and L'Art പോലുള്ള പ്രസിദ്ധീകരണങ്ങളിൽ അവർ സ്ഥിരമായി എഴുതിയിരുന്നു. . പ്രശസ്തമായ la mer, René Maizeroy പോലുള്ള പുസ്തകങ്ങളിൽ അവർ കഥാചിത്രങ്ങൾ വരച്ചിരുന്നു.
1887ലെ പാൽമെ അക്കഡമിഗ്വെസ് പോലുള്ള പുരസ്കാരങ്ങൾ അവർക്കു ലഭിച്ചു. തേർഡ് റിപ്പബ്ലിക്കിന്റെ ഔദ്യോഗിക ചിത്രകാര പദവിയും അവരെത്തേടിയെത്തി. 1800ലെ എക്സ്പൊസിഷൻ യൂണിവേഴ്സെല്ലെ എന്ന പ്രദർശനത്തിൽ ഓട്ടുമെഡൽ നേടി. 1906ൽ Chevalier of the Order of the Légion d'honneur എന്ന പുരസ്കാരവും ലഭിച്ചു.
അബ്ബീമ 1927ൽ പാരീസിൽ വച്ച് മരിച്ചു.
അവലംബം
വർഗ്ഗം:1853-ൽ ജനിച്ചവർ വർഗ്ഗം:1927-ൽ മരിച്ചവർ
നവാബ്
മുഗൾ ഭരണാധികാരികൾ അവരുടെ സാമന്തഭരണാധികാരികൾക്ക് നൽകിയിരുന്ന സ്ഥാനപ്പേരാണ് നവാബ് .
പ്രതിനിധിഭരണാധികാരി എന്ന അർത്ഥമുള്ള പദമാണിത്. എന്നാൽ പിൽക്കാലങ്ങളിൽ ഇത് വെറും ബഹുമാനസൂചകമായ സ്ഥാനപ്പേരായി ഉപയോഗിക്കാൻ തുടങ്ങി. സാധാരണയായി പുരുഷൻമാരാണ് ഈ സ്ഥാനപ്പേരുപയോഗിച്ചിരുന്നതെങ്കിലും ചിലപ്പോഴൊക്കെ സ്ത്രീകളും ഉപയോഗിച്ചിരുന്നു.
അവലംബം
വർഗ്ഗം:സ്ഥാനപ്പേരുകൾ വർഗ്ഗം:മുഗൾ സാമ്രാജ്യം
വെള്ള കേ ഇഗ്വാന
ഗുരുതരമായ വംശനാശ ഭീഷണി നേരിടുന്ന ഒരു ഉരഗമാണ് വെള്ള കേ ഇഗ്വാന(White Cay Iguana). Cyclura rileyi cristata എന്ന ശാസ്ത്ര നാമത്തിൽ അറിയപ്പെടുന്ന ഈ ഉരഗത്തെ Sandy Cay Rock Iguana എന്നും വിളിക്കാറുണ്ട്.
ഇഗ്വാനകളുടെ കുടുംബത്തിൽ അംഗമായ ഇത് സൈക്ലൂര (Cyclura) ജനുസ്സിലാണ് ഉൾപ്പെടുന്നത്.
ആവാസം
ബഹാമാസ് ലെ ഒരേ ഒരു മണൽ പവിഴദ്വീപിൽ ( കേ - Cay ) മാത്രമാണ് ഇതിനെ കണ്ടു വരുന്നത്. പവിഴപ്പുറ്റുകളുടെ മുകളിൽ ഉള്ള മണൽ നിറഞ്ഞ ചെറു ദ്വീപുകളെയാണ് കേ എന്ന് വിളിക്കുന്നത്. അതിനാൽ തന്നെ ഇവയെ  Sandy Cay Rock Iguana വിളിക്കുന്നു. ഇവയുടെ ആകെ എണ്ണം 1500 മാത്രമാണ്.
അവലംബം
വർഗ്ഗം:ഉരഗങ്ങൾ വർഗ്ഗം:ബഹാമാസ് വർഗ്ഗം:ഇഗ്വാനകൾ
അന്തിമപരിഹാരം
ജൂതന്മാരെ എങ്ങനെ കൈകാര്യം ചെയ്യണമെന്നുള്ള ജൂതപ്രശ്നത്തിന്റെ പരിഹാരത്തിനായി, രണ്ടാം ലോകമഹായുദ്ധകാലത്ത് ജൂതന്മാരെ ഉന്മൂലനം ചെയ്യാനുള്ള ജർമനിയുടെ പദ്ധതിയാണ് അന്തിമപരിഹാരം (Final Solution) ((die) Endlösung, ) അഥവാ Final Solution to the Jewish Question(die Endlösung der Judenfrage, ) എന്ന് അറിയപ്പെടുന്നത്. 1942 -ൽ ബെർളിന് അടുത്തു നടന്ന വാൻസീ കോൺഫറൻസിൽ വ്യക്തവും കൃത്യവുമായ പദ്ധതികളോടെ ജർമൻ അധിനിവേശയൂറോപ്പിലെങ്ങുമുള്ള ജൂതന്മാരെ വംശഹത്യ ചെയ്യുവാനുള്ള മാർഗനിർദ്ദേശങ്ങൾ ഉണ്ടാക്കുകയുണ്ടായി. ഇതു പ്രകാരം ഉണ്ടായ ഹോളോകോസ്റ്റിൽ പോളണ്ടിലെ 90 ശതമാനം ജൂതന്മാരെയും കൊന്നൊടുക്കി. കൂടാതെ യൂറോപ്പിലെ ജൂതജനസംഖ്യയുടെ മൂന്നിൽ രണ്ടുഭാഗം പേരെയും കൂട്ടക്കൊല ചെയ്തു.
അന്തിമപരിഹാരം നടത്തുന്നതിനു വേണ്ടിയുള്ള ചർച്ചകളും തയ്യാറെടുപ്പുകളും കൃത്യമായ മാർഗനിർദ്ദേശങ്ങളും ഹോളോകോസ്റ്റിലെ മറ്റെല്ലാ സംഭവങ്ങളെക്കാളും വ്യക്തമായിരുന്നു. യുദ്ധത്തിന്റെ ആദ്യ 25 മാസങ്ങളിൽ ജർമനിയുടെ സ്വാധീനത്തിലുള്ള യൂറോപ്പിലെ അവസാനത്തെ ജൂതനെപ്പോലും കൊല്ലുക എന്ന ലക്ഷ്യം സ്വാംശീകരിക്കാനാണ് ഇത് തുടങ്ങിയത്. ഏതെങ്കിലും ഒറ്റ സംഭവത്തിനെ അടിസ്ഥാനപ്പെടുത്തിയല്ല അന്തിമപരിഹാരത്തിനുള്ള ശ്രമം തുടങ്ങിയതെന്ന് പ്രമുഖചരിത്രകാരന്മാർ പറയുന്നുണ്ട്. വളരെ ദീർഘിച്ച ഈ പ്രവൃത്തി നടപ്പാക്കാനുള്ള തീരുമാനം സമയമെടുത്ത് ശ്രദ്ധയോടെ ഉണ്ടാക്കിയതും നാൾതോറും തീവ്രത കൂട്ടിക്കൂട്ടി കൊണ്ടുവരണമെന്ന ലക്ഷ്യത്തോടെയും ഉണ്ടാക്കിയതുമാണ്. കൂട്ടക്കൊലയുടെ ആദ്യഘട്ടങ്ങളിൽ യാത്രചെയ്ത കൂട്ടക്കൊല സംഘങ്ങൾ കയ്യേറിയ പ്രദേശങ്ങളിലെ ജൂതന്മാരെ അവിടെച്ചെന്ന് കൊന്നപ്പോൾ, രണ്ടാം ഘട്ടമായപ്പോഴേക്കും ഇരകളെ ഈ ആവശ്യത്തിനായി പ്രത്യേകം തയ്യാറാക്കിയ കൂട്ടക്കൊലാകേന്ദ്രങ്ങളിലേക്ക് എത്തിക്കുകയായിരുന്നു ചെയ്തത്.
പശ്ചാത്തലം
ജൂതന്മരെ കൂട്ടക്കൊല ചെയ്യണമെന്ന ഭീകരവാക്കിനു പകരമായി ഉപയോഗിക്കാനുള്ള ലളിതപദമായാണ് അന്തിമപരിഹാരം എന്ന വാക്ക് ജർമനിയിലെ രാഷ്ട്രീയനേതൃത്ത്വം ഉപയോഗിച്ചു വന്നത്, ഇക്കാര്യം ചർച്ച ചെയ്യുമ്പോഴെല്ലാം അവർ അതീവശ്രദ്ധാലുക്കളും ആയിരുന്നു. ഭീകരപ്രവൃത്തികളെപ്പറ്റി പറയാനെല്ലാം അവർ പകരമായി ഇത്തരം പദങ്ങൾ ഉപയോഗിച്ചിരുന്നു. 1933 മുതൽ യുദ്ധം തുടങ്ങുന്നതുവരെ ജൂതരെ ഭയപ്പെടുത്തലും അവരുടെ സമ്പത്ത് കൈക്കലാക്കലും അവരെ മറ്റു രാജ്യങ്ങളിലേക്ക് പോകാനും ഒക്കെ പ്രേരിപ്പിക്കലായിരുന്നു നാസികളുടെ രീതി. എന്നാൽ 1938 -ൽ ആസ്ട്രിയ കീഴടക്കിയതോടെ വിയന്നയിലും ബെർളിനിലും ജൂതകുടിയേറ്റത്തിനെന്നപോലെ പ്രത്യേക കുടിയേറ്റകാര്യാലയങ്ങൾ ഉണ്ടാക്കിയെങ്കിലും അവയുടെ പിന്നിൽ വരാൻ പോകുന്ന കൂട്ടക്കൊലയ്ക്കുള്ള പദ്ധതികളായിരുന്നു. യുദ്ധം തുടങ്ങിയതും പോളണ്ടിൽ കടന്നുകയറിയതും പോളണ്ടിലെ 35 ലക്ഷം വരുന്ന ജൂതജനതയെ നാസികളുടെ കീഴിലാക്കുകയും മുൻപെങ്ങുമില്ലാത്തവണ്ണമുള്ള കൂട്ടക്കൊലയടക്കമുള്ള ക്രൂരമായ പീഡനത്തിന് ഇരയാക്കുകയും ചെയ്തു. ജർമനിയുടെ അധിനിവേശത്തിലുള്ള പോളണ്ടിൽ ജൂതന്മാരെ മറ്റു പദ്ധതികൾ ആവിഷ്കരിക്കുന്നതുവരെ പ്രത്യേകം നിർമ്മിച്ച ഗെറ്റോകളിലേക്ക് നിർബന്ധിതമായി മാറ്റിപ്പാർപ്പിച്ചു. 1941 ജൂണിലെ ജർമനിയുടെ റഷ്യൻ ആക്രമണത്തോടെ നിർബന്ധിതമായി ജൂതന്മാരെ മറ്റിപ്പാർപ്പിക്കുന്ന രീതിയിൽ നിന്നു ജൂതരെ കൊന്നൊടുക്കാൻ തീരുമാനിച്ചു. ഹിംലർ അയിരുന്നു ഈ പദ്ധതിയുടെ മുഖ്യശിൽപ്പി. ഈ പദ്ധതിയെയാണ് അന്തിമപരിഹരം എന്നു വിശേഷിപ്പിക്കുന്നത്. ഈ ലക്ഷ്യം നേടാൻ ആവശ്യമായ പദ്ധതികളുടെ കൃത്യമായ രൂപരേഖകൾ സമർപ്പിക്കാൻ ഗോറിംഗ്, ഹിംലറുടെ കീഴുദ്യോഗസ്ഥനായ ഹെയ്‌ഡ്രിക്കിനോട് ആവശ്യപ്പെട്ടു.
കൃത്യമായി പറഞ്ഞാൽ ജൂതന്മാരെ കൊന്നൊടുക്കിയത് രണ്ട് പ്രധാനരീതികളിലാണ്. 1941 -ൽ ജർമനി, സോവിയറ്റു യൂണിയൻ ആക്രമിക്കാൻ തുടങ്ങിയപ്പോൾ സോവിയറ്റു യൂണിയന്റെ കൈവശമുള്ള പോളണ്ടിലെയും സോവിയറ്റിലെ മറ്റു കിഴക്കൻ റിപ്പബ്ലിക്കിലെയും ജൂതന്മാരെ മുഴുവൻ കൊന്നൊടുക്കാനായി എസ് എസ്സിന്റെയും ഒർപ്പോയുടെയും സഞ്ചരിക്കുന്ന കൂട്ടക്കൊലസംഘങ്ങളെ അയയ്ക്കുകയായിരുന്നു. യുദ്ധാരംഭത്തിൽ പിന്തിരിഞ്ഞോടിയ ചെമ്പടയുടെ പിന്നാലെ വച്ചുപിടിച്ച ജർമൻ സേനയുടെ കൂടെ 1941 ജൂലൈയിൽ ഹിംലർ തന്നെ ബിയാൽസ്റ്റോക്കിൽ എത്തുകയും ജൂതനാണോ, എങ്കിൽ അയാൾ എതിരാളിയാണ്, അവരെ തീർക്കുക എന്ന നിർദ്ദേശം കൊടുക്കുകയുമുണ്ടായി. എസ് എസ്സിനും പോലീസുകാർക്കും കൂട്ടക്കൊലയ്ക്കുള്ള അനുമതിയായിരുന്നു ഇത്. 1941 ആയപ്പോഴേക്കും ജൂതന്മാരിലെ എല്ലാ ആണുങ്ങളെയും പെണ്ണുങ്ങളെയും കുട്ടികളെയും കൊന്നുതീർത്തിരുന്നു. കൂട്ടക്കൊലയുടെ രണ്ടാം ഘട്ടത്തിൽ പശ്ചിമ, മധ്യ, തെക്കു-കിഴക്കൻ യൂറോപ്പുകളിൽ നിന്നെല്ലാം ജൂതന്മാരെ തീവണ്ടിമാർഗ്ഗം കൊലക്കളങ്ങളുള്ള ക്യാമ്പുകളിൽ എത്തിച്ചു കൂട്ടക്കൊല ചെയ്തു. റൗൽ ഹിൽബേർഗ് ഇങ്ങനെ എഴുതുന്നു: ''സോവിയറ്റു കീഴടക്കാൻ പോയപ്പോൾ കൊലയാളികൾ ജൂതരുടെ പിന്നാലെ പോയപ്പോൾ അതിനു പുറത്തെ ഇടങ്ങളിൽ ജൂതരെ കൊലയാളികളുടെ അടുത്തേക്കു കൊണ്ടുവരികയാണു ചെയ്തത്. രണ്ടു സമയബദ്ധിതമായാണ് പദ്ധതിയിട്ടതെങ്കിലും ഗഹനവും ആയിരുന്നു.'' 1942 -ൽ അന്തിമപരിഹാരം പൂർണ്ണമായി നടപ്പിലാക്കാനുള്ള തീരുമാനം എടുക്കുന്നതിനു മുൻപുതന്നെ പത്തു ലക്ഷം ജൂതന്മാരെ കൂട്ടക്കൊല ചെയ്തുകഴിഞ്ഞിരുന്നു. എന്നാൽ ആ തീരുമാനത്തോടെ മാത്രമാണ് ജുതജനങ്ങളെ മുഴുവൻ ഇല്ലായ്മ ചെയ്യാനായി കൊലക്കളങ്ങളായ ഓഷ്‌വിറ്റ്സ്, ട്രെബ്ലിങ്ക എന്നിവിടങ്ങളിൽ സ്ഥിരമായ ഗ്യാസ് ചേമ്പറുകൾ ഏറ്റവും കുറഞ്ഞ സമയത്തിനുള്ളിൽ ഏറ്റവും കൂടുതൽ ജൂതന്മാരെ ഇല്ലായ്മ ചെയ്യണം എന്ന കാര്യം നടപ്പിൽ വരുത്താനായി ഉണ്ടാക്കിയത്.
മദലിൻ ബിയാർദിയു
ഫ്രാൻസിൽ നിന്നുമുള്ള ഒരു ചരിത്രാന്വേഷിയും, ഇന്തോളജിസ്റ്റുമായിരുന്നു മദലിൻ ബിയാർദിയു. പൗരസ്ത്യ രാജ്യങ്ങളിലെ ആത്മീയത, ഹൈന്ദവ തത്ത്വശാസ്‌ത്രം എന്നിവയായിരുന്നു ഇവരുടെ പ്രധാന വിഷയങ്ങൾ.
ആദ്യകാല ജീവിതം
ഫ്രാൻസിലെ ഒരു മധ്യവർഗ്ഗ കുടുംബത്തിൽ ജനിച്ച മദലിൻ പ്രാഥമിക വിദ്യാഭ്യാസത്തിനു ശേഷം, പാരിസിലെ കോളേജിൽ തത്ത്വശാസ്ത്രമാണ് ഉപരിപഠനത്തിനായി തിരഞ്ഞെടുത്തത്. പഠനകാലഘട്ടത്തിൽ തന്നെ പൗരസ്ത്യ രാജ്യങ്ങളിലെ ആത്മീയതയിലും, ഹൈന്ദവ തത്ത്വശാസ്ത്രങ്ങളിലും മദലിൻ ആകൃഷ്ടയായി.
ഇന്തോളജി
ഭാരതീയ സംസ്കാരത്തിൽ ആകൃഷ്ടയായ മദലിൻ, ഇന്ത്യയെക്കുറിച്ചറിയാൻ സംസ്കൃത ഭാഷ പഠിക്കേണ്ടത് അത്യാവശ്യമാണെന്നു മനസ്സിലാക്കി അതിനു വേണ്ടി 1950 ൽ തിരുവിതാംകൂർ സർവ്വകലാശാലയിൽ വിദ്യാർത്ഥിയായി ചേർന്നു. 1990 കളുടെ അവസാനം വരെ എല്ലാ വർഷവും അവർ ഇന്ത്യ സന്ദർശിക്കുമായിരുന്നു. ഫ്രഞ്ച് ഇൻസ്റ്റിറ്റ്യൂട്ട് ഓഫ് പോണ്ടിച്ചേരിയിലേയും, പൂനെ സർവ്വകലാശാലക്കു കീഴിലുള്ള ഡെക്കാൺ കോളേജിലേയും പണ്ഡിതരുടെ കൂടെ മദലിൻ ഏറെ കാലം ചിലവഴിച്ചു. ഇന്ത്യയിലെ നിരവധി ആരാധാനാ സമ്പ്രദായങ്ങളെക്കുറിച്ചും, അനുഷ്ഠാന രീതികളെക്കുറിച്ചും മനസ്സിലാക്കാൻ അവർ നഗരങ്ങളും, ഗ്രാമങ്ങളും സന്ദർശിച്ചു.
അദ്വൈത സിദ്ധാന്തവും, പുരാണങ്ങളും മദലിൻ വളരെ ഗാഢമായി തന്നെ മനസ്സിലാക്കി. മണ്ഡനമിശ്രന്റേയും വചസ്പതി മിശ്രന്റേയും കൃതികൾ മദലിൻ വിവർത്തനം ചെയ്തു. The Theory of Knowledge and the Philosophy of Speech in Classical Brahmanism എന്നതായിരുന്നു മദലിന്റെ ഡോക്ടറ്റേറ്റു പ്രബന്ധത്തിന്റെ വിഷയം.
1991 ൽ മദലിൻ വാല്മീകി രാമായണം ഫ്രഞ്ച് ഭാഷയിലേക്കു വിവർത്തനം ചെയ്തു. മഹാഭാരതത്തെക്കുറിച്ചുള്ള ബൃഹദ് പഠനം രണ്ടു വോള്യങ്ങളായി 2002 ൽ പ്രസിദ്ധം ചെയ്തു.
അവലംബം
വർഗ്ഗം:ഇന്തോളജി വർഗ്ഗം:1922-ൽ ജനിച്ചവർ വർഗ്ഗം:മേയ് 16-ന് ജനിച്ചവർ വർഗ്ഗം:2010-ൽ മരിച്ചവർ വർഗ്ഗം:ഫെബ്രുവരി 2-ന് മരിച്ചവർ
നീലകണ്ഠൻ ജയചന്ദ്രൻ നായർ
ധീരതയ്ക്കുള്ള പരമോന്നത (അശോക ചക്ര) പുരസ്കാരങ്ങളും രണ്ടാമത്തെ ഉയർന്ന (കീർത്തി ചക്ര) പുരസ്കാരങ്ങളും ലഭിച്ച ഒരേയൊരു സൈനികൻ എന്ന നിലയിൽ, സാങ്കേതികമായി നായർ ഇന്ത്യൻ ആർമിയിലെ ഏറ്റവും അലങ്കരിക്കപ്പെട്ട ഉദ്യോഗസ്ഥനാണ്.
ആദ്യകാല ജീവിതവും വിദ്യാഭ്യാസവും
ആർ. നീലകണ്ഠൻ നായരുടെയും പി. സരസ്വതി അമ്മയുടെയും മകനായി 1951 ഫെബ്രുവരി 17-ന് എറണാകുളത്താണ് അദ്ദേഹം ജനിച്ചത്. തിരുവിതാംകൂറിലെ മുൻ ദിവാൻ പേഷ്കാർ കപ്പഴം രാമൻ പിള്ളയുടെ പിൻഗാമിയായിരുന്നു അദ്ദേഹം. നായർ കേരളത്തിലെ കഴക്കൂട്ടം സൈനിക് സ്കൂളിലെ പൂർവ്വ വിദ്യാർത്ഥിയായിരുന്നു. തുടർന്ന് 38-ാമത്തെ കോഴ്‌സിന്റെ ഭാഗമായി പൂനെയിലെ നാഷണൽ ഡിഫൻസ് അക്കാദമിയിൽ ചേർന്നു. 'ഐ' സ്ക്വാഡ്രണിലെ അംഗമായിരുന്നു. വെല്ലിംഗ്ടണിലെ ഡിഫൻസ് സർവീസസ് സ്റ്റാഫ് കോളേജിൽ ചേർന്നു.
സൈനിക ജീവിതം
നായർ 1971 ജൂൺ 13-ന് 16 മറാഠാ ലൈറ്റ് ഇൻഫൻട്രിയിൽ കമ്മീഷൻ ചെയ്യപ്പെട്ടു 1973 ജൂൺ 13-ന് ലെഫ്റ്റനന്റും 1977 ജൂൺ 13-ന് ക്യാപ്റ്റനായും സ്ഥാനക്കയറ്റം ലഭിച്ചു ഇന്ത്യൻ ആർമിയിലെ അദ്ദേഹത്തിന്റെ കരിയർ രണ്ട് പതിറ്റാണ്ടിലേറെ നീണ്ടുനിന്നു, ആ സമയത്ത് അദ്ദേഹം വിവിധ കമാൻഡുകളും സ്റ്റാഫ് നിയമനങ്ങളും വഹിച്ചിരുന്നു. ഭൂട്ടാനിലെ IMTRAT ൽ സേവനമനുഷ്ഠിച്ചു. പൂനെയിലെ ആർമി ഇന്റലിജൻസ് സ്കൂളിൽ ഇൻസ്ട്രക്ടറായും സേവനമനുഷ്ഠിച്ചിട്ടുണ്ട്.
1983-ൽ, മിസോറാമിൽ, നായർ കലാപകാരികളോട് ക്ലോസ്-ക്വാർട്ടേഴ്‌സ് പോരാട്ടത്തിൽ ഏർപ്പെട്ടു, അതിന് അദ്ദേഹത്തിന്റെ അസാധാരണമായ ധീരതയ്ക്കുള്ള അംഗീകാരമായി കീർത്തി ചക്ര നൽകി ആദരിച്ചു. 1984 ജൂൺ 13-ന് അദ്ദേഹത്തിന് പ്രധാന മേജറായി സ്ഥാനക്കയറ്റം ലഭിച്ചു, ജനുവരി 1-ന് ലെഫ്റ്റനന്റ് കേണൽ (തിരഞ്ഞെടുപ്പിലൂടെ) സ്ഥാനക്കയറ്റം ലഭിച്ചു.
1993-ൽ, അദ്ദേഹത്തിന്റെ യൂണിറ്റ്, പതിനാറാം ബറ്റാലിയൻ മറാത്ത ലൈറ്റ് ഇൻഫൻട്രി നാഗാലാൻഡിൽ വിന്യസിക്കപ്പെട്ടു. 1993 ഡിസംബറിൽ അദ്ദേഹം നാഗാലാൻഡിൽ ഒരു മുൻകൂർ പാർട്ടി വാഹനവ്യൂഹത്തിന് നേതൃത്വം നൽകുമ്പോൾ, നൂറോളം വിമതർ അവരെ ആക്രമിച്ചു. ഓട്ടോമാറ്റിക് ആയുധങ്ങളിൽ നിന്നുള്ള തീപിടുത്തത്തിൽ ഒരു ജൂനിയർ കമ്മീഷൻഡ് ഓഫീസറും 13 ജവാന്മാരും സംഭവസ്ഥലത്ത് തന്നെ കൊല്ലപ്പെട്ടു. സാരമായി പരിക്കേറ്റ കേണൽ നായരുടെ ധൈര്യം ചോർന്നില്ല. തന്റെ ഗുരുതരമായ പരിക്ക് ശ്രദ്ധയിൽപ്പെട്ട അദ്ദേഹം തന്റെ ജവാന്മാരെ ഒരു ആക്രമണ നിരയിൽ സംഘടിപ്പിക്കുകയും കലാപകാരികൾ അണികൾ തകർത്ത് ഓടിപ്പോയപ്പോൾ അവർക്കെതിരെ കുറ്റം ചുമത്തുകയും ചെയ്തു. അദ്ദേഹത്തിന്റെ ധീരതയ്ക്കും ധീരതയ്ക്കും മരണാനന്തരം 1994-ൽ അശോകചക്രം നൽകി ആദരിച്ചു
അവലംബം
വർഗ്ഗം:നാഷണൽ ഡിഫൻസ് അക്കാദമിയിലെ പൂർവ്വ വിദ്യാർത്ഥികൾ വർഗ്ഗം:മലയാളികൾ വർഗ്ഗം:അശോക് ചക്ര ലഭിച്ചവർ വർഗ്ഗം:1993-ൽ മരിച്ചവർ വർഗ്ഗം:1951-ൽ ജനിച്ചവർ
എലോങ് ദ റിവർ ഡൂറിങ് ദ ക്വിങ്മിങ് ഫെസ്റ്റിവൽ
സോങ് രാജവംശ കലാകാരൻ ഴാങ് സെദുവാൻ (1085–1145) വരച്ച ചിത്രമാണ് ചൈനീസ് നാമത്തിൽ ക്വിംഗ്മിംഗ് ഷാങ്‌ തു എന്നും അറിയപ്പെടുന്ന എലോങ് ദ റിവർ ഡൂറിങ് ദ ക്വിങ്മിങ് ഫെസ്റ്റിവൽ. തലസ്ഥാനമായ ബിയാൻജിംഗിന്റെ ഭൂപ്രകൃതിയും (ഇന്നത്തെ കൈഫെംഗ്) വടക്കൻ സോങ് കാലഘട്ടത്തിലെ ആളുകളുടെ ദൈനംദിന ജീവിതത്തെയും ഇതിൽ ഉൾക്കൊള്ളുന്നു. ക്വിങ്‌മിംഗ് ഫെസ്റ്റിവലിൽ അവധിക്കാലത്തെ ആചാരപരമായ ശവകുടീരം വൃത്തിയാക്കൽ, പ്രാർത്ഥന എന്നിവയേക്കാൾ ഉത്സവ ചൈതന്യവും ലൗകിക വിഷയങ്ങളും ആഘോഷിക്കുന്നതിനാണ് ദൃഷ്‌ടാന്തകഥ പലപ്പോഴും പറയപ്പെടുന്നത്. തുടർച്ചയായ രംഗങ്ങൾ സമൂഹത്തിലെ എല്ലാ തലങ്ങളിലെയും സമ്പന്നർ മുതൽ ദരിദ്രർ വരെയുള്ള ജീവിതശൈലിയും ഗ്രാമീണ മേഖലയിലെയും നഗരത്തിലെയും വ്യത്യസ്ത സാമ്പത്തിക പ്രവർത്തനങ്ങളെ വെളിപ്പെടുത്തുന്നു. ഒപ്പം കാലഘട്ടത്തിലെ വസ്ത്രങ്ങളുടെയും വാസ്തുവിദ്യയുടെയും നേർക്കാഴ്ചകൾ നൽകുന്നു. എല്ലാ ചൈനീസ് ചിത്രങ്ങളിലും ഏറ്റവും പ്രസിദ്ധമായ ചിത്രമായി ഈ ചിത്രം കണക്കാക്കപ്പെടുന്നു. ഇതിനെ "ചൈനയുടെ മോണലിസ" എന്ന് വിളിക്കുന്നു.
ഒരു കലാപരമായ സൃഷ്ടിയെന്ന നിലയിൽ, ഈ ഭാഗം ബഹുമാനിക്കപ്പെടുകയും തുടർന്നുള്ള രാജവംശങ്ങളിലെ ദർബാർ കലാകാരന്മാർ പുനർ-വ്യാഖ്യാന പതിപ്പുകൾ നിർമ്മിക്കുകയും ചെയ്തു. ഓരോന്നും മൊത്തത്തിലുള്ള രചനയും ആദ്യത്തെ പ്രമേയവും തന്നെ പിന്തുടരുന്നു. പക്ഷേ വിശദാംശങ്ങളും സാങ്കേതികതകളും വ്യത്യസ്തമാണ്. നൂറ്റാണ്ടുകളായി, ക്വിങ്മിങ് സ്ക്രോൾ ഒടുവിൽ പൊതു ഉടമസ്ഥതയിലേക്ക് മടങ്ങുന്നതിന് മുമ്പ് നിരവധി സ്വകാര്യ ഉടമകൾക്കിടയിൽ സൂക്ഷിച്ചിരുന്നു. അവസാന ചക്രവർത്തിയായ പുയിക്ക് ഈ ചിത്രം പ്രത്യേകം പ്രിയങ്കരമായിരുന്നു. അദ്ദേഹം ബീജിംഗ് വിടുമ്പോൾ സോങ് രാജവംശത്തിൽനിന്ന് അതിന്റെ യഥാർത്ഥ പകർപ്പ് എടുത്തിരുന്നു. 1945-ൽ ഇത് വീണ്ടും വാങ്ങി വിലക്കപ്പെട്ട നഗരത്തിലെ പാലസ് മ്യൂസിയത്തിൽ സൂക്ഷിച്ചു. ബീജിംഗ്, തായ്‌പേയ് പാലസ് മ്യൂസിയങ്ങളിലെ യഥാക്രമം സോങ് രാജവംശത്തിന്റെയും ക്വിങ് രാജവംശത്തിന്റെയും ആദ്യകാല പതിപ്പുകൾ ദേശീയ നിധികളായി കണക്കാക്കപ്പെടുന്നു. മാത്രമല്ല ഏതാനും വർഷങ്ങൾ കൂടുമ്പോൾ ഹ്രസ്വകാലത്തേക്ക് മാത്രം പ്രദർശിപ്പിക്കുകയും ചെയ്യുന്നു.
സോങ് ആദ്യകാലം
സ്ക്രോളിന് 25.5 സെന്റീമീറ്റർ (10.0 ഇഞ്ച്) ഉയരവും 5.25 മീറ്റർ (5.74 യാർഡ്) നീളവുമുണ്ട്. അതിന്റെ നീളത്തിൽ 814 മനുഷ്യർ, 28 ബോട്ടുകൾ, 60 മൃഗങ്ങൾ, 30 കെട്ടിടങ്ങൾ, 20 വാഹനങ്ങൾ, 8 കസേരപ്പല്ലക്ക്‌, 170 മരങ്ങൾ എന്നിവയും ചിത്രീകരിച്ചിരിക്കുന്നു. സോങ് രാജവംശത്തിന്റെ യഥാർത്ഥ പതിപ്പിൽ ഇരുപതോളം സ്ത്രീകൾ മാത്രമേ കാണപ്പെടുന്നുള്ളൂ. പുരുഷന്മാർക്കൊപ്പമല്ലാതെ താഴ്ന്ന സാമൂഹിക പദവിയിലുള്ള സ്ത്രീകൾ മാത്രമേ വാതിലുകൾക്ക് പുറത്ത് കാണാനാകൂ.
ചിത്രത്തിലെ രണ്ട് പ്രധാന ഭാഗങ്ങളിൽ ഗ്രാമപ്രദേശവും ജനസാന്ദ്രതയുള്ള നഗരവും നദി മുഴുവൻ നീളത്തിലും ചുറ്റിത്തിരിഞ്ഞ് ഒഴുകുന്നു. വലത് ഭാഗം നഗരത്തിന്റെ ഗ്രാമപ്രദേശമാണ്. ബ്യൂക്കോളിക് പ്രകൃതിദൃശ്യങ്ങളിൽ വിളകളായ കൃഷിയിടങ്ങളും തിരക്കില്ലാത്ത ഗ്രാമീണ ജനതകളും പ്രധാനമായും കൃഷിക്കാർ, ആടുകൾ, പന്നി കന്നുകാലികൾ എന്നിവയുണ്ട്. ഒരു രാജ്യ പാത ഒരു റോഡിലേക്ക് വിശാലമാകുകയും നഗര റോഡുമായി ചേരുകയും ചെയ്യുന്നു. ഇടത് പകുതി നഗരപ്രദേശമാണ്. ഇത് ഒടുവിൽ ഗേറ്റുകളിലൂടെ നഗരത്തിലേക്ക് നയിക്കുന്നു. ആളുകൾ ബോട്ടിലേക്ക് ചരക്കുകൾ കയറ്റുന്നതിനു വേണ്ടിയുള്ള കടകൾ, ഒരു ടാക്സ് ഓഫീസ് എന്നിവ പോലുള്ള നിരവധി സാമ്പത്തിക പ്രവർത്തന മേഖലകൾ ഈ പ്രദേശത്ത് കാണാൻ കഴിയും. കൊണ്ടു നടന്നു വിൽക്കുന്നവർ, ജാലവിദ്യക്കാർ, അഭിനേതാക്കൾ, ഭിക്ഷുക്കൾ, യാചിക്കുന്നവർ, സന്ന്യാസിമാർ, ദാനധർമങ്ങൾ ചോദിക്കുന്നവർ, ഡോക്ടർമാർ, സത്രം സൂക്ഷിപ്പുകാർ, അധ്യാപകർ, ധാന്യമില്ലുടമസ്ഥർ, ലോഹപ്പണിക്കാർ, മരപ്പണിക്കാർ, മേശിരിമാർ, ഔദ്യോഗിക പണ്ഡിതന്മാർ തുടങ്ങി എല്ലാ മേഖലകളിലുമുള്ള ആളുകളെ ഇവിടെ ചിത്രീകരിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ചൈനീസ് പെയിന്റിംഗുകൾ
വരേണിക്കൽ
ആലപ്പുഴ ജില്ലയിൽ മാവേലിക്കര താലൂക്കിൽ തെക്കേക്കര പഞ്ചായത്തിലെ ഒരു വാർഡാണ്‌ വരേണിക്കൽ മാവേലിക്കരയിൽ നിന്നു 8 കി മി തെക്കുകിഴക്കായ് കുറത്തികാട് -ചുനക്കര റോഡിൽ സ്ഥിതി ചെയ്യുന്നു. കുറത്തികാടുനിന്നും 1.5 കി മി കിഴക്കും ചുനക്കരയിൽ നിന്നും 1 കി മി പടിഞ്ഞാറൂം കായംകുളത്തു നിന്നും 10 കി മി വടക്കുകിഴക്കും  ചെങ്ങന്നുരിൽ  നിന്നും 18 കി മി തെക്കും ആയി സ്ഥിതി ചെയ്യുന്നു. വിദേശത്തുനിന്നുള്ള പണമടയ്ക്കൽ ഒരു പ്രധാന വരുമാന മാർഗ്ഗമായി മാറുന്നുണ്ടെങ്കിലും കൃഷിയാണ് പ്രധാന തൊഴിൽ. ശ്രീ പരബ്രമോദയ ക്ഷേത്രം ആണ്‌ പ്രധാന ആരാധനാലയം. കൂടാതെ കുന്നംകുഴി ദേവീ ക്ഷേത്രം അയ്യകോവിൽ ശാസ്താക്ഷേത്രം മുതലായവയാണ്‌ മറ്റ് ആരാധനാലയങ്ങൾ. എസ്സ് എൻ ഡി പി മന്ദിരം, ഗവ. യു. പി. സ്കൂൾ, പ്രൈമറി ഹെൽത്ത്‌ സെന്റർ, മുതലായവയാണു മറ്റ് സ്ഥാപനങ്ങൾ. ശ്രീ പരബ്രഹ്മോദയ ക്ഷേത്രത്തിൽ ശ്രീകോവിലിനായി ഒരു കെട്ടിട നിർമ്മാണവുമില്ല, കാരണം ഈ സ്ഥലത്ത് ഒരു നിർമ്മാണവും പാടില്ലായെന്ന് വിലക്കിയിട്ടുണ്ട്. മണ്ഡല സീസണിൽ ആണു ക്ഷേത്രത്തിൽ ഉത്സവം.
ആര്യ ഗോപി
മലയാളത്തിലെ ഒരു കവയിത്രിയാണ് ആര്യ ഗോപി (ജനനം:1986). പ്രശസ്ത കവിയും എഴുത്തുകാരനുമായ പി. കെ ഗോപിയുടെ മകളാണ്. കോഴിക്കോടണ് സ്വദേശം. മലയാളത്തിലും ഇംഗ്ലീഷിലുമാണ് കവിതകൾ എഴുതുന്നത്‌. ചെറുശ്ശേരി പുരസ്‌കാരം, കക്കാട് അവാർഡ്, കലാലയ ആങ്കനം അവാർഡ്, വൈലോപ്പിള്ളി അവാർഡ്, കേരള യൂത്ത് ഐക്കൺ അവാർഡ് അവാർഡ് തുടങ്ങി നിരവധി പുരസ്കാരങ്ങൾ ആര്യക്ക് ലഭിച്ചിട്ടുണ്ട്. ഇപ്പോൾ കോഴിക്കോട് ഗുരുവായൂരപ്പൻ കോളേജിലെ പ്രൊഫസറാണ്.
അവലംബം
വർഗ്ഗം:മലയാളം എഴുത്തുകാർ വർഗ്ഗം:കവികൾ
ഇ. ചന്ദ്രശേഖരൻ
കേരളത്തിലെ പൊതുപ്രവർത്തകനും സി.പി.ഐ. നേതാവുമാണ് '''ഇ. ചന്ദ്രശേഖരൻ'''. 2016 മുതൽ 2021 വരെ, പതിനാലാം നിയമസഭയിലെ, കേരള സംസ്ഥാനത്തെ റവന്യൂ വകുപ്പ് മന്ത്രിയായിരുന്നു. കാഞ്ഞങ്ങാട് നിയമസഭാമണ്ഡലത്തെയാണ് ഇദ്ദേഹം പ്രതിനിധീകരിച്ചിരുന്നത്. എൽഡിഎഫ് സർക്കാർ ഒന്നാം വർഷത്തിൽ എത്തുമ്പോൾ കയ്യേറ്റം തടയാനായി എന്നതാണ് ഏറ്റവും വലിയ നേട്ടം. പതിനഞ്ചാം നിയമസഭയിലെ, കാഞ്ഞങ്ങാട് നിയമസഭാമണ്ഡലത്തെ പ്രതിനിധീകരിക്കുന്ന എം.എൽ.എ യാണ്.
ജീവിതരേഖ
1948 ഡിസംബർ 28ന് പി കുഞ്ഞിരാമൻ നായരുടേയും ഇടയില്ലം പാർവതിഅമ്മയുടേയും മകനായി പെരുമ്പളയിൽ ജനിച്ചു.
അവലംബം
വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭയിലെ മന്ത്രിമാർ വർഗ്ഗം:കേരളത്തിലെ റവന്യൂമന്ത്രിമാർ വർഗ്ഗം:1948-ൽ ജനിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ആദ്യകിരണങ്ങൾ
1964-ൽ പുറത്തിറങ്ങിയ മലയാളചലച്ചിത്രമാണ് ആദ്യകിരണങ്ങൾ. ചിത്രസാഗർ ഫിലിംസിനു വേണ്ടി വി. അബ്ദുള്ളയും പി. ഭാസ്കരനും ചേർന്നു നിർമിച്ച ഈ ചിത്രം പാറപ്പുറത്തിന്റെ ഇതേപേരിലുള്ള നോവലിനെ ആസ്പദമാക്കി നിർമിച്ചതാണ്. 1964 സെപ്റ്റംബർ 30-ന് ഈ ചിത്രം പ്രദർശിപ്പിച്ചു തുടങ്ങി
എം. അപ്പു പണിക്കർ
ഫോക്‌ലോർ അക്കാദമിയുടെ മികച്ച ഗ്രന്ഥരചനയ്ക്കുള്ള അവാർഡ് ലഭിച്ച മറത്തുകളി കലാകാരനും ഗവേഷകനുമാണ് ഓണക്കുന്നിലെ എം.അപ്പു പണിക്കർ.
ജീവിതരേഖ
വെള്ളൂർ ചന്തൻ മെമ്മോറിയൽ എൽ.പി. സ്കൂൾ അധ്യാപകനായിരുന്ന അപ്പു പണിക്കർ അധ്യാപനത്തോടൊപ്പം മറത്തുകളിരംഗത്തും സജീവമായിരുന്നു. അരനൂറ്റാണ്ട് കാലത്തോളം മറുത്തുകളി രംഗത്തുള്ള അപ്പു പണിക്കർ സ്വന്തമായി എഴുതിയുണ്ടാക്കിയ ശ്ലോകങ്ങളാണ് പന്തലിൽ അവതരിപ്പിച്ചിരുന്നത്. ഈ ശ്ലോകങ്ങളുടെ സമാഹാരമായ ‘വസന്തരാഗം’ എന്ന പുസ്തകത്തിനാണ് അവാർഡ്.
2006-ൽ കൊഴുമ്മൽ മാക്കീൽ മുണ്ട്യക്കാവിൽനിന്ന് വീരശൃംഖല ലഭിച്ചിട്ടുണ്ട്‌.
വസന്തരാഗം
പൂരക്കളി, മറത്തുകളി സാഹിത്യമാണ് ഈ ഗ്രന്ഥത്തിന്റെ ഉള്ളടക്കം. അമ്പത് വർഷക്കാലത്തോളം വിവിധക്ഷേത്രങ്ങളിൽ മറത്തുകളി അവതരിപ്പിക്കുമ്പോൾ സംസ്കൃതത്തിലും മലയാളത്തിലും സ്വയംരചിച്ച കവിതകളായിരുന്നു അപ്പു പണിക്കർ ഉപയോഗിച്ചിരുന്നത്. ഈ കവിതകളുടെ സമാഹാരമാണ് വസന്തരാഗം. പൂരക്കളി-മറത്തുകളി രംഗത്ത് ആദ്യമായാണ് ഇത്തരമൊരുകൃതി പ്രസിദ്ധീകരിക്കുന്നത്. കൃപാസ് തൃക്കരിപ്പൂരാണ് പുസ്തകം പ്രസിദ്ധീകരിച്ചിരിക്കുന്നത്.
അവലംബം
വർഗ്ഗം:നാടൻ കലകളുടെ അവതാരകർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
സൈക്കോട്രിയ കൂക്കി
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ കൂക്കി - Psychotria cookei. ഇത് ഫ്രഞ്ച് പോളിനേഷ്യയിൽ തദ്ദേശീയമായി കാണപ്പെടുന്നു.
അവലംബം
വർഗ്ഗം:സൈക്കോട്രിയ
കോർണേൽസ്
പുഷ്പിക്കുന്ന ചെടികളുടെ വർഗീകരണത്തിൽ വരുന്ന ഒരു നിരയാണ് കോർണേൽസ്. ഇതിൽ ഏകദേശം 600 ഇനങ്ങൾ ഉൾപ്പെടുന്നു. നാലുനിരയുള്ള പൂക്കളാണ് ഇവയിലുള്ളത്
പുറം കണ്ണികൾ
വർഗ്ഗം:സസ്യനിരകൾ
ദേശീയ പാൽ ദിനം
ലോക പാൽ ദിനമായി FAO യുടെ ആഭിമുഖ്യത്തിൽ ജൂൺ ഒന്ന് ആചരിക്കുന്നു. അത് കൂടാതെ വിവിധ രാജ്യങ്ങൾ വിവിധ ദിനങ്ങൾ അവരുടെ ദേശീയ പാൽ ദിനമായി കൊണ്ടാടാറുണ്ട്. ഇന്ത്യയിൽ നവംബർ 26ആം തീയതിയാണ് ദേശീയ പാൽ ദിനം.
പശ്ചാത്തലം
2001 മുതൽ കോണ്ടാടി വരുന്ന ലോക പാൽ ദിനത്തിന്റെ ചുവട് പിടിച്ച് ദേശീയ ദിനവും വേണമെന്നായിരുന്നു നിർദ്ദേശം.
2014ൽ ആദ്യത്തെ ദേശീയ പാൽ ദിനം ആചരിക്കപ്പെട്ടു. IDA കൂടാതെ, ഡയറി ഡെവലമെന്റ് ബോർഡ് (NDDB, വിവിധ സംസ്ഥാനങ്ങളിലെ ക്ഷീരോല്പാദന സംഘടനകൾ എന്നിവർ ഇതിൽ പങ്കാളികളായി.
ഇന്ത്യൻ ധവള വിപ്ലവത്തിന്റെ പിതാവ് എന്ന് അറിയപ്പെടുന്ന ഡോ. വർഗ്ഗീസ് കുര്യന്റെ ജന്മദിനമായതിനാലാണ് നവംബർ 26 തിരിഞ്ഞെടുത്തത്.
മിൽമ അടക്കമുള്ള പല ക്ഷീരോല്പാദന സംഘടനകളും ഈ ദിവസം പല പൊതു പരിപാടികളും ആസൂത്രണം ചെയ്യാറുണ്ട്.
അമൂൽ അനവധി വർഗീസ് കുര്യൻ അനുസ്മരണങ്ങളും ദേശവ്യാപകമായി കൊണ്ടാടുന്നു.
പുതിയ ഉല്പനങ്ങളുടെ ബ്രാൻഡുകൾ പ്രഖ്യാപിക്കാനും വിപണനം ഉദ്ഘാടനം ചെയ്യാനും ദേശീയ പാൽ ദിനമാണ് ക്ഷീരോല്പാദകർ തിരിഞ്ഞ്ടുക്കുന്നത്.
പുറമേക്കുള്ള കണ്ണികൾ
ദേശീയ പാൽ ദിനം ഒരു വെബ് സൈറ്റ്
വർഗ്ഗം:ഇന്ത്യയിലെ വിശേഷദിനങ്ങൾ
ഏകകേന്ദ്രവൃത്തങ്ങൾ
ജ്യാമിതിയിൽ ഒരേ അക്ഷമോ കേന്ദ്രമോ പങ്കിടുന്ന വസ്തുക്കളെയാണ‌്‌ ഏകകേന്ദ്രീയം(Concentric) അഥവാ ഏകാക്ഷീയം(Coaxial) എന്നു പറയപ്പെടുന്നത്. വൃത്തങ്ങൾ, സമബഹുഭുജങ്ങൾ , സമബഹുഫലകങ്ങൾ (regular polyhedron) , ഗോളങ്ങൾ എന്നിവ ഒരേ കേന്ദ്രബിന്ദു പങ്കിട്ടുകൊണ്ട് ഏകകേന്ദ്രീയമാകാം. വൃത്തസ്തംഭങ്ങൾക്ക് പോലെ ഒരേ അക്ഷം പങ്കിട്ടുകൊണ്ട് ഏകാക്ഷീയവുമാകാം
വർഗ്ഗം:വൃത്തങ്ങൾ
ബിയാട്രീസ് ജോസഫ്
ഒരു മലയാള നാടകനടിയാണ് ഫോർട്ടുകൊച്ചി മട്ടാഞ്ചേരി സ്വദേശിനിയായ ബിയാട്രീസ്‌ (കെ.പി.എ.സി ബിയാട്രിസ്‌).
കുടുംബം
ഫോർട്ടുകൊച്ചിയിലെ മട്ടാഞ്ചേരി ഇലഞ്ഞിക്കൽ തറവാട്ടിലെ വക്കോ - മറിയം ദമ്പതിമാരുടെ മകളായി ജനിച്ചു. ഭർത്താവ് ജോസഫ്. ആഷ, ബിന്ദു എന്നിവർ മക്കൾ.
എട്ടാം വയസ്സിൽ അരങ്ങിലേക്ക്
പാലാ നാരായണൻ നായരുടെ ‘കവിയുടെ മകൾ’ എന്ന  നാടകത്തിന് വേണ്ടിയാണ് ബിയാട്രീസ്‌  തന്റെ എട്ടാം വയസ്സിൽ ആദ്യമായി അരങ്ങിലേറുന്നത്. പിന്നെ പതിമ്മൂന്നാം വയസ്സിൽ പി.ജെ.ആന്റണിയുടെ ‘ചാരിതാർത്ഥ്യം’ എന്ന നാടകത്തിലൂടെ ശ്രദ്ധേയയായി. തുടർന്ന് എരൂർ വാസുദേവിന്റെ ‘ജീവിതം അവസാനിക്കുന്നില്ല’ എന്ന നാടകത്തിൽ അഭിനയിച്ചു.നൂറോളം വേദികളിൽ ആ നാടകം അവതരിപ്പിച്ചു.
കെ.പി.ഏ.സിയുടെ അരങ്ങിലേക്ക്
കലാമണ്ഡലത്തിൽ ഒരുവർഷം നൃത്തപഠനം പൂർത്തിയാക്കിയ ശേഷമാണ് 1957-ൽ കെ.പി.എ.സി.യിൽ പ്രവേശിച്ചത്. ദേവരാജൻ മാസ്റ്ററും ഒ.എൻ.വി.യും ആണ് ബിയാട്രീസിനെ കെ.പി.എ.സി.യിലേക്ക് ക്ഷണിച്ചത്. ‘സർവേക്കല്ല്’ നാടകം അണിയറയിലൊരുങ്ങുന്ന കാലമായിരുന്നു. സർവേക്കല്ലിലൂടെ ബിയാട്രീസ് കെ.പി.എ.സി. യുടെ നായികയായി മാറി. ബിയാട്രീസിനെ നാടകപ്പാട്ട് പഠിപ്പിച്ചത് ദേവരാജൻ മാഷും കെ.എസ്. ജോർജുമാണ്. മലയാളനാടകത്തിന്റെ ചരിത്രം തിരുത്തി കുറിച്ച ‘നിങ്ങളെന്നെ കമ്മ്യൂണിസ്റ്റാക്കി’യിൽ ‘മാല’ എന്ന നായികാ കഥാപാത്രത്തെ ബിയാട്രീസ് അവിസ്മരണീയമാക്കി. അക്കാലത്താണ് കെ.പി.എ.സി.യുടെ സൂപ്പർ ഹിറ്റുകൾ അരങ്ങിലെത്തുന്നത്. ‘പുതിയ ആകാശം പുതിയ ഭൂമി’ യിൽ പൊന്നമ്മയുടെ വേഷവും ‘മുടിയനായ പുത്രനി’ ലെ രാധയുടെ വേഷവും ബിയാട്രീസിന് താരപദവി നൽകി. ‘ഉദ്യോഗപർവം’, ‘ഭരതക്ഷേത്രം’, ‘മന്വന്തരം’, ‘എനിക്ക് മരണമില്ല’, ‘ഇന്നലെ ഇന്ന് നാളെ’ തുടങ്ങി നിരവധി നാടകങ്ങളിൽ ബിയാട്രീസ് അഭിനയിച്ചു. ‘ഇന്നലെ ഇന്ന് നാളെ’ യിൽ കെ.പി.എ.സി. ലളിത ബിയാട്രീസിന്റെ മകളായി രംഗത്തെത്തി. ഇക്കാലയളവിൽ നെഹ്രുവിന്റെ ക്ഷണപ്രകാരം ഡൽഹിയിൽ നാടകം അവതരിപ്പിക്കാൻ അവസരം ലഭിച്ചു.
വിവാഹം, നാടകവേദിയിലേക്ക് തിരിച്ചുവരവ്
കെ.പി.എ.സി.യിലെ നായികയായി ബിയാട്രീസ് കത്തി നിൽക്കുമ്പോഴാണ് പത്തനംതിട്ട സ്വദേശി ജോസഫിന്റെ കല്യാണാലോചന വന്നത്. കമ്മ്യൂണിസ്‌റ്റ് പാർട്ടിയുടെ ഭാഗമായ കെ.പി.ഏ.സിയുടെ നാടകങ്ങളിൽ അഭിനയിച്ച് നടക്കുകയായിരുന്ന ബിയാട്രീസ് പള്ളിക്ക് അഭിമതയായിരുന്നില്ല. . മാതാപിതാക്കൾ കമ്മ്യൂണിസ്റ്റ് അനുഭാവികളായിരുന്നത് മറ്റൊരു കാരണമായിരുന്നു. അതുകൊണ്ട് കല്യാണം നടത്താൻ പള്ളിയിൽ നിന്ന് വിലക്ക് വന്നു. . കല്യാണം കഴിക്കാൻ കഴിയാത്ത സ്ഥിതിയായി. പാർട്ടി ബന്ധമൊന്നും ഉപേക്ഷിക്കാൻ ബിയാട്രീസ് ഒരുക്കമായിരുന്നില്ല. കെ.പി.എ.സി. നാടകപ്രവർത്തനം തന്നെ പാർട്ടി പ്രവർത്തനത്തിന്റെ ഭാഗമാണ്. ഒടുവിൽ പള്ളിക്കാർ ഒരു നിർദേശം വച്ചു. മരക്കുരിശ് പിടിച്ച് കുർബാന കാണണം. അതിന് ശേഷം കല്യാണം. ബിയാട്രീസും കുടുംബവും അതിന് വഴങ്ങി. അങ്ങനെ 1962-ൽ പത്തനംതിട്ട സ്വദേശി ജോസഫിനെ വിവാഹം ചെയ്തു. വിവാഹത്തെ തുടർന്ന് ആറ് വർഷത്തോളം നാടകം വിട്ടു. പിന്നീട് അസുഖത്തെ തുടർന്ന് ഭർത്താവ് തളർന്ന നിലയിലായി. ഇളയമകൾക്ക് ഒരുവയസ്സു പ്രായമുള്ളപ്പോൾ ഭർത്താവ് മരണമടഞ്ഞു. ഒടുവിൽ ജീവിതം വഴിമുട്ടുന്ന സാഹചര്യത്തിൽ കെ.പി.എ.സി.യിലേക്ക് ക്ഷണം വന്നു. അങ്ങനെ വീണ്ടും അവർ നാടകവേദിയിൽ തിരിച്ചെത്തി. ‘എനിക്ക് മരണമില്ല’ എന്ന നാടകത്തിന് ശേഷം ബിയാട്രീസ് കെ.പി.എ.സി.വിട്ടു.
മറ്റു നാടകസമതികളിലേക്ക്
കൊച്ചിൻ സംഗമിത്രയിൽ എട്ട് വർഷം നാടകങ്ങളിൽ അഭിനയിച്ചു. പിന്നെ സൂര്യസോമയിൽ. കാട്ടുകുതിരയിലെ ‘മങ്ക’ എന്ന കഥാപാത്രത്തെ പ്രേക്ഷകലോകം ഏറ്റെടുത്തു. അങ്കമാലി പൂജ, തിരുവനന്തപുരം ആരാധന, കുന്ദംകുളം ഗീതാഞ്ജലി, പൂഞ്ഞാർ നവധാര, വൈക്കം മാളവിക തുടങ്ങിയ നിരവധി സംഘങ്ങളിൽ പ്രവർത്തിച്ചു.ജോൺ ഫെർണാണ്ടസിന്റെ ‘കൊലകൊല്ലി’ എന്ന നാടകത്തിലാണ് ബിയാട്രീസ് അവസാനമായി അഭിനയിച്ചത്. പല ചലച്ചിത്രങ്ങളിലും ഇവർ അഭിനയിച്ചിട്ടുണ്ട്.
അംഗീകാരം
കേരള സംഗീത നാടക അക്കാഡമി 2019ലെ ഫെല്ലോഷിപ്പ് ലഭിച്ചു,
പുരസ്കാരങ്ങൾ
1988-ൽ കേരള സംഗീതനാടക അക്കാദമി അവാർഡ് നേടി. അങ്കമാലി പൂജയുടെ ദേശവിളക്കിലെ അഭിനയത്തിന് 1998-ൽ കേരളസംസ്ഥാന അവാർഡും ലഭിച്ചു. പൂഞ്ഞാർ നവധാരയുടെ അക്ഷയമാനസത്തിലെ അഭിനയത്തിന് പി.ഒ.സി.യുടെ അവാർഡും നേടിയിരുന്നു.
അവലംബം
വർഗ്ഗം:മലയാളനാടകനടിമാർ വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:മികച്ച നടിക്കുള്ള കേരള സംസ്ഥാന നാടക പുരസ്കാരം ലഭിച്ചവർ
ങ്ക
മലയാളം അക്ഷരമാലയിലെ 'ക' വർഗങ്ങളായ ക, ഖ, ഗ, ഘ ങ അക്ഷരങ്ങിൽ "ഖര" അക്ഷരം എന്നറിയപ്പെടുന്ന 'ക' ഓട് പഞ്ചാക്ഷരമായ 'ങ' എന്ന അനുനാസിക വർണ്ണം ചേരുന്നതിൻ്റെ ഫലമായി ഉണ്ടാകുന്ന അക്ഷരമാണ് ങ്ക.
അവലംബം
വർഗ്ഗം:മലയാളം അക്ഷരങ്ങൾ
സൈക്കോട്രിയ ക്രാസിപെറ്റാല
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ ക്രാസിപെറ്റാല - Psychotria crassipetala. ഇത് കെനിയയിൽ തദ്ദേശീയമായി കാണപ്പെടുന്നു.
അവലംബം
വർഗ്ഗം:സൈക്കോട്രിയ
ഹിന്ദുമതം ഭൂട്ടാനിൽ
പ്യൂ റിസർച്ച് സെന്റർ 2010 പ്രകാരം, ജനസംഖ്യയുടെ 22.6% ആളുകൾ വിശ്വസിക്കുന്ന ഹിന്ദുമതം ഭൂട്ടാനിലെ രണ്ടാമത്തെ വലിയ മതവിശ്വാസം ആണ്. ലോത്ഷാമ്പ എന്ന വംശീയ വിഭാഗമാണ് ഇത് പ്രധാനമായും പിന്തുടരുന്നത്. ഭൂട്ടാനിലെ ഹിന്ദുക്കളിൽ ശൈവ, വൈഷ്ണവ, ശാക്തേയ, ഗണപതി, പുരാണ, വൈദിക ചിന്താധാരകൾ പിന്തുടരുന്നവരുണ്ട്. തെക്കൻ ഭൂട്ടാനിൽ ഹിന്ദു ക്ഷേത്രങ്ങൾ നിലവിലുണ്ട്. ഹിന്ദുക്കൾ ചെറിയ- ഇടത്തരം ഗ്രൂപ്പുകളായി അവരുടെ മതം ആചരിക്കുന്നു. ഭൂട്ടാനിലെ ജനസംഖ്യയുടെ 75% ബുദ്ധമതക്കാരാണ്.
ഉത്സവം
ഭൂട്ടാനീസ് ഹിന്ദുക്കളുടെ പ്രധാന ഉത്സവം ദശൈൻ (ദശമി) ആണ്. ഭൂട്ടാനിലെ ഏക അംഗീകൃത ഹിന്ദു പൊതു അവധിയാണിത്. 2015 ൽ ഭൂട്ടാൻ രാജാവ് ഇത് ഒരു അവധിയായി അംഗീകരിച്ചു. ആ വർഷം അദ്ദേഹം ഹിന്ദുക്കളോടൊപ്പം ദശൈൻ ആഘോഷിച്ചു. ദുർഗ്ഗയുംമഹിഷാസുരനും തമ്മിലുള്ള യുദ്ധത്തിന്റെ പ്രതീകമാണ് ദശൈനിലെ ആദ്യ ഒമ്പത് ദിവസം. ഒടുവിൽ ദുർഗ്ഗ അസുരനെ തോൽപ്പിച്ച ദിവസമാണ് പത്താം ദിവസം. മറ്റ് ഹിന്ദുക്കളെ സംബന്ധിച്ചിടത്തോളം, ഈ ഉത്സവം രാമായണത്തിൽ വിവരിക്കുന്നതുപോലെ രാവണന്റെ മേൽ രാമന്റെ വിജയത്തെ പ്രതീകപ്പെടുത്തുന്നു. അവർ ദശൈൻ നാളുകളിൽ സേൽ റൊട്ടി ഉണ്ടാക്കാറുണ്ട്.
ഹിന്ദു ധർമ്മ സമുദായ
2009-ൽ സ്ഥാപിതമായ ഭൂട്ടാനിലെ ഹിന്ദു മത സംഘടനയാണ് ഹിന്ദു ധർമ്മ സമുദായ ഓഫ് ഭൂട്ടാൻ (HDSB). ഭൂട്ടാനിലെ മതസംഘടനകൾക്കായുള്ള കമ്മീഷനായ ഛോഡി ലെന്റ്‌ഷോഗിൽ ഇത് രജിസ്റ്റർ ചെയ്തിട്ടുണ്ട്. മാനുഷിക മൂല്യങ്ങൾ വളർത്തിയെടുക്കുന്നതിനും ശക്തിപ്പെടുത്തുന്നതിനുമായി ഭൂട്ടാനിലെ സനാതൻ ധർമ്മത്തിന്റെ ആത്മീയ പാരമ്പര്യങ്ങളും ആചാരങ്ങളും പ്രോത്സാഹിപ്പിക്കുന്നതിന് എച്ച്ഡിഎസ്ബി സമർപ്പിതമാണ്. തലസ്ഥാന നഗരിയായ തിംഫുവിലാണ് അതിന്റെ ഹെഡ് ഓഫീസ്. ഒരു ഹിന്ദു പുരോഹിതന്മാരിൽ നിന്നും മറ്റ് എച്ച്ഡിഎസ്ബി അംഗങ്ങളിൽ നിന്നുമുള്ള വാർഷിക പൊതുയോഗത്തിൽ തിരഞ്ഞെടുക്കപ്പെടുന്ന പ്രതിനിധികൾ ഉൾപ്പെടുന്ന സന്നദ്ധപ്രവർത്തകരുടെ ബോർഡ് ഓഫ് ഡയറക്‌ടേഴ്‌സ് ആണ് സംഘടനയെ നിയന്ത്രിക്കുന്നത്.
വംശീയ ഉന്മൂലനം
ഭൂട്ടാനിലെ രാജാവ് ജിഗ്മെ സിങ്യേ വാങ്ചുകാണ് 1990-കളിൽ ലോത്ഷാമ്പ ഹിന്ദുക്കളുടെ വംശീയ ഉന്മൂലനം നടത്തിയത്. 1990-കളുടെ തുടക്കത്തിൽ, അവർ ഹിന്ദു മതവും സംസ്കാരവും പിന്തുടരുകയും ഹിമാലയൻ വംശീയത കലർപ്പിക്കുകയും ചെയ്തു എന്ന കാരണം പറഞ്ഞ് തെക്കൻ ഭൂട്ടാനിലെ ആയിരക്കണക്കിന് ഭൂട്ടാൻ നിവാസികളെ 1985 ലെ ഭേദഗതി ചെയ്ത പൗരത്വ നിയമത്തിന്റെ വ്യവസ്ഥകൾ പ്രകാരം അധികാരികൾ വംശീയമായി ഉന്മൂലനം ചെയ്തു. ഇന്ത്യയെപ്പോലെ നേപ്പാളും പൊതുവായ ഹിന്ദു, ബുദ്ധ പാരമ്പര്യങ്ങൾ പങ്കിടുന്നു, പക്ഷേ ഭൂട്ടാനിലെ ഭൂരിഭാഗം ജനസംഖ്യയും ബുദ്ധമത വിശ്വാസികളാണ്, രാജകുടുംബം നൂറ്റാണ്ടുകളായി അവിടെ സ്ഥിരതാമസമാക്കിയ ഹിന്ദു പൗരന്മാരോട് പ്രകടമായ ഹിന്ദു വിരുദ്ധ മനോഭാവം കാണിക്കുന്നു.
അഭയാർത്ഥികളും പ്രവാസികളും
1990 വംശീയ ഉന്മൂലനം, തുടങ്ങിയ ശേഷം ഭൂട്ടാനിലെ ഹിന്ദു സമൂഹം 1992-ൽ കിഴക്കൻ നേപ്പാളിൽ യു.എൻ ഹൈ കമ്മീഷൻ ഫോർ റെഫ്യൂജീസ് യുണൈറ്റഡ് നേഷൻസ് ഹൈക്കമ്മീഷണർ ഫോർ റെഫ്യൂജീസ് (UNHCR) സ്ഥാപിച്ച അഭയാർത്ഥി ക്യാമ്പുകളിൽ ജീവിക്കാൻ നിർബന്ധിതരായി. യുണൈറ്റഡ് നേഷൻസ് ഹൈക്കമ്മീഷണർ ഫോർ റെഫ്യൂജീസ്, ലോകാരോഗ്യ സംഘടന എന്നിവയുടെ സഹായത്തോടെ ഭൂട്ടാനീസ് അഭയാർഥികളിൽ ഭൂരിഭാഗവും യുണൈറ്റഡ് സ്റ്റേറ്റ്സ്, കാനഡ, ഓസ്‌ട്രേലിയ, യൂറോപ്യൻ രാജ്യങ്ങൾ എന്നിവിടങ്ങളിലേക്ക് പുനരധിവസിപ്പിക്കപ്പെടുന്നു. 30 വർഷത്തിലേറെയായി തങ്ങളുടെ മാതൃരാജ്യത്തെ കാണാനുള്ള പ്രതീക്ഷയിൽ നേപ്പാളിലെ ക്യാമ്പുകളിൽ കഴിയുന്ന ഒരു ചെറിയ എണ്ണം അഭയാർത്ഥികളുമുണ്ട്.